
Bi duristbûna Iraqa Federal re bi sed hezaran endamên 
pêkhateyên cuda yên olî û etnîkî berê xwe dan Herêma 
Kurdistanê û li wir bi cih bûn. Mafê hemû pêkhateyan 
di destûra Kurdistanê de hatiye bicihkirin û di 
Parlementoyê de ji wan re kota hatiye danîn û nûnerê 
hemûyan li Parlementoya Kurdistanê heye. 


Geşedanên dawîn tesîreke mezin li pêkhateyên 
Kurdistanê jî kir. Pêkhate dixwazin Hewlêr çarenivîsa 
xwe diyar bike û dev ji pêkvejiyana neçarî ya bi Bexdayê 
re berde. Nûnerên pêkahteyan geşedanên li Kurdistanê 
ji nêzve dişopînîn eşkere dikin ku ew jî weke kurdan bi 
kelecan piştgiriya serxwebûnê dikin. 




Nûnerê Wezareta Ewqaf Neqşîbendî: 

Pêkhate jî doza 
serxwebûnê dikin 


“Niha li Iraqê pirsgirêkek mezin di 
navbera ol û heta mezheban de 
heye. Misliman rêgiriyê ji hemû 
baweriyên din dikin. Herwiha 
misliman di nava xwe de jî 
weke şîe û sûnne bûne du 
beş û şerê hev dikin." 

Tirkmen, asûrî, ermenî, êzdî, zerdeştî, cihû, sabirî, ereb, kakeyî 


Zeyat Cebo 


P êwendiyên aloz ên Hewlêr û Bexdayê her 
diçe kurdan ber bi cudabûnê ve dibe. 

Bi taybet piştî ku di destpêka sala 2014 e 
Bexdayê bûdceya Herêma Kurdistanê birî û 
gemaroya aborî danî ser Hewlêrê, pêwendiyên 
herdu aliyan ketin qonaxek nû. Ji vê demê pêve 
hemû hewldanên ji bo başkirina pêwendiyan 
û hemû rêkeftinên ji bo çareserkirina qeyrana 
siyasî, bê encam man. Bi destpêkirina êriş 
û şerê DAIŞ e, Herêma Kurdistanê naçarê 
şereke giran bû. Her di vê rewşê de naçar ma 
ku nêzîkê du milyon penaber û koçberan jî 
bihewîne. Helwesta Bexdayê û aciziya wêya 
ji bo çareserkirina pirsgirêkan, RHK e berbi 
bijardeyek din ve bir. Serolcê RHK e Mesûd 
Barzanî, bi taybet piştî geşta xwe ya DYA û 
welatên Ewropayêya Gulana sala 20150, bi 
awayek zelal behsa rapirsî û serxwebûna 
Kurdistanê ldr. Barzanî, di Tîrmeha 2015 e 
de jî got: “Li pêşiya me du bijarde hene, an 
serxwebûn an jî bendebûn. Me rêyayekem 
hilbijart.” Piştî van daxuyaniyan rojeva 
“rapirsiya serxwebûnê” germtir bû. 

RHK niha ji bo di dawiya sala 2016 e de 
rapirsî bê encamdan amadekariyan dike. 
Rayagiştî û civaka kurd herweke aliyên siyasî 
yên Herêma Kurdistanê bi yekdengî piştgiriyê 
didin rapirsiyê. Akademîsyen û rewşenbîrên 
kurd jî dibêjin, dema rapirsiyê hatiye. Ji aliyê 
din ve, mijara rapirsî û serxwebûnê, bi tevê 
kurdan, tirkmen, ereb, aşûrî, sûryanî, keldanî û 
ermeniyan jî eleqeder dike. 

BasNûçe, mijara rapirsiya serxwebûnê ji 
nûnerên netewe, ol û baweriyên cûda pirsî 


ku ew jî beşelc girîng ê civaka Kurdistanê ne. 
Nûnerên pêkhateyên ayînî û etnîkî tekeziyê li 
ser wê yekê dikin ku divê kurd çarenûsa xwe 
diyar bikin û ew jî piştgiriyê didin serxwebûna 
Herêma Kurdistanê. 

Qehwecî (Nûneratirlanen): Serxwebûn 
biryareke rast e 

Tirlonen beşek girîng ê pêkhateya civakê û 
neteweya duwem in li Herêma Kurdistanê. Tê 
gotin ku nêzîkê nîv milyon tirlonen li Başûrê 
Kurdistanê dijîn. Herwiha di Parlamena 
Kurdistanê de jî xwedan 5 kursiyan in. Derbarê 
mijara rapirsiya ji bo serxwebûna Herêma 
Kurdistanê parlamentera tirkmen li Parlamena 
Kurdistanê Mûna Qehwecî bo BasNûçeyê got: 
“Weke Partiya Çaksazî û PêşketinêyaTirkmen 
me beriya niha jî di mijara rapirsiya serxwebûna 
Kurdistanê de helwesta xwe bi awayek eşkere 
ragihandibû. Li hember helwesta Baxdayê, şert 
û mercên şerê DAIŞ e, biryara RHK e ya ji bo 
pêkanîna rapirsiyê, biryarek rast e û di cîh de 
ye. îro Bexda ji bo Kurdistanê rapirsiyê neke, 
guvaşên xwe zêdetir dike. Lê ya girîng biryara 
RHK e û civaka Kurdistanê ye. Beriya rapirsiyê 
yekîtiya siyasî girîng e. Divê RHK e hizra 
berjewendiya hemû civaka Kurdistanê bike û 
pirsgirêkên xwe dayne aliyekî. Bi ya min divê 
em êdî hizra berjewendiyên xwe bikin û bibin 
xwedan helwestek nîştîmanî. Êdî nabe ku em 
çaverêya biryara welatên cîhanê bikin. Divê em 
li hember biryarên nerênî yên derve jî yekrêz 
bin û bêjin ku ya girîng helwest û daxwaza gel 
e, divê hemû kes rêz lê bigre. îro hemû kurd 
û tirkmenên li navçeyên nakolc jî dixwazin 
beşdarê referandûmê bibin û biryarê li ser 
vegera Herêma Kurdistanê bidin. Herwiha ji bo 
referandûmê divê bingehek baş bê amadekirin. 


Em hemû tiştan bihêlin ser guncawbûna şert 
û mercên navxwe û derve jî ne rast dibe, divê 
em şertan amade bikin.” 

Alber (Nûnerê asûrî): Em jî li benda 
serxwebûnê ne 

Gelên aşûrî, sûryanî û keldanî weke kurdan, 
gelên qedîm ên herêmê ne ku her diçe hejmara 
şêniya wan kêm dibe. Çarenivîsa wan jî bi 
hatina DAIŞe carek din hate guhertin û ew jî li 
hember êrîşan naçarê koçberiyê bûn. Tê gotin 
ku niha gelên xirîstiyan tevahî koçberê Herêma 
Kurdistanê bûne û hejmara şêniya wan jî 
nêzîkê 300 hezaran e. Derbarê mijara rapirsiyê 
de Rêveberê Giştî yê Karûbarên Xrîstiyanan 
di Wezareta Ewqaf û Karûbarên Olî de Xalid 
Alber got: “Pirsa serxwebûna Kurdistanê, pirsek 
girîng e ji bo paşeroja hemû gelên li herêmê. 
Mijarek takekesî yan jî yek alî nîne. Gelê keldan, 
aşûrî û sûryanî, ew gel in ku bi hezaran sal in li 
ser vê erdnîgariyê li gel kurdan dijîn û xwedan 
heman serborî û çarenivîsê ne. Kurdan, ligel 
gelên din, li seranserê dîrokê ji ber hêzên 
desthildar û dagirker, êş û azarên mezin dîtine. 
Ezmûna Iraqa Federal jî ji sala 20036 heta niha 
şikest xwar. Di vê heyamê de jî weke gelên 
xirîstiyan, em mexdûrê mezin ê nakokiyên 
navbera şîe û sûnneyan debûn. Herî dawî jî 
bi hatina DAIŞ e hemû xirîstiyanên li deşta 
Nînova ji warên xwe hatin derxistin. Ji bo me 
ronahî niha tenê li Kurdistanêye. Beriya sala 
2003 e li Iraqê milyonek 800 hezarxirîstiyan 
hebûn. Lê îro tenê 300 hezar kes mane ku ew jî 
li Herêma Kurdistanê ne. Em jî weke kurdan bi 
çoş û kêfxweşî pêşwaziya biryara serxwebûna 
Kurdistanê dikin. Jiber em jî stara xwe li vir 
dibînin û dixwazin bizanin ka mesîr û bergehê 
me li kê derê deye. Bi xweşbextî dikarim bêjim 


ku ezmûna RHK e di vî warî de ezmûnek 
serkeftî ye." 

Dîmyanos (Nûnerê keldanî): Çarenivîsa me 
ûkurdanyeke 

Parlamenterê Parlamena Kurdistanê ji 
Fraksiyona Yekgirtina Gelên Keldanî, Aşûrî û 
Sûryanî Kemal Yelda Markûz Dîmyanos ku 
keldan e got: “Di civatek demokratîk de, mafê 
her gel û neteweyek heye ku ji bo diyarkirina 
çarenûsa xwe biryarê bide. Ji bo vê jî pêngava 
rapirsiyê rê û rêbazek gûncav e. Bi nêrîna min 
îro dem ji bo sepandina vê mafê sirûştî, dernek 
gûncayî ye. Mafe kurdan û Herêma Kurdistanê 
heye ku biryara rapirsiyê bide. Eve mafek 
gerdûnî û sirûştî ye. Em jî weke pêkhateyên 
keldanî, aşûrî û sûryanî, piştgirî didin vê 
pêngavê û dibêjin ku çarenivîsa me bi ya kurdan 
ve girêdayî ye. Hêviya me heye ku di paşerojê de 
Kurdistana serbixwe ava bibe û bibe sembolek 
demokrasî û pêkvejiyanê. Her çend niha 
destûrekyekgirtî ya Herêma Kurdistanê nebe jî, 
em dibînin ku Kurdistan bûye cihê rêzgirtin û 
jiyana aştiyane ya gel û neteweyên cûda. Ji lewra 
jî divê em kar bikin ku di Kurdistana serbixwe 
de destûrek demokratîk ku mafê hemû gel û 
pêkhateyan misoger bike, bê amade kirin.” 


Yaqûgliya (Nûnerê asûrî): Wê Kurdistanê 
bibe stargeha hemû neteweyan 

Parlamenterê Parlamena Kurdistanê ji 
Lîsteya Rafîdeyn Yaqûb Gorgîs Yaqûgliya ku 
aşûrî ye, got: “Ligel rapirsiya serxwebûnê, gel û 
netewe jî dikarin biryarên xwe ji bo beşdarbûna 
referandûmê bibin. Em di herêmê de çarenivîsa 
xwe ligel çarenivîsa lcurdan û gelên din dibînin. 
Jiber ku ev e hezaran sal in em li ser van axan bi 
hev re dijîn. Beriya hatina DAIŞ’ê, me dixwest 

statûya parêzgeha Nînowa jî weke bajarê 
Kerkûkê cûda be û hemû netewe û baweriyên 
cûda, bi îradeya xwe beşdarê rêveberiya van 
deveran bibin. Wek tê zanîn, herî dawî êrîşên 
terorîstan ên li ser Deşta Nînowa û deverên 
din ên Iraqê, hemû cûdahiyên etnîkî û olî kirin 
amanc. Bi hezaran welatiyên asûrî, keldanî 
û sûryanî, heman çarenivîsa êzdiyan jiyan 
kirin. Bi destê zorê hatin kuştin, revandin, 
talankirin û mişextî kirin. Yek jî xala girîng a 
rapirsiyê, biryara derbarê herêmên dagirldrî, 
navçeyên nakok e. Divê ev herêm bi alîkariya 
xelkên wan navçeyan bên rizgar ldrin. Piştî 
hingî jî bi Rêveberiya Kurdistanê ve bên 
girêdan. Aşûrî, keldanî û sûryanî piranî niha li 
parêzgeha Duhokê û Hewlêrê dijîn. Bi giştî 6 
parlamenterên xirîstiyan hene ku ev jî dike ji 
sedî 5 e rêjeya kursiyan. Evyelc mînakek girîng e 
bo demokrasiya li Kurdistanê. Em bawer dildn 
ku wê dewleta serbixwe ya Kurdistanê bibe 
stargeha hemû neteweyên Kurdistanê.” 

Butros (Nûnerê ermenî): Ermenî ji dil ligel 
biryara serxwebûnê ne 

Pêldiateyeke din a Herêma Kurdistanê 
jî ermenî ne ku xwedan 5 hezar şênî ne û 
pirraniya wan îro li nav sînorên bajarê Duholcê 
dijîn. Parlamenterê ermenî yê Parlamena 
Kurdistanê Yûrwant Nîsan Markos Butros 
got: “Kurd tekane gel in di cîhanê de şêniya 
wan 40 milyonan derbas dike lê hê jî nebûne 
xwedan dewletek serbixwe. Bi ya min RHK’ê 
bo pêkanîna rapirsiyê jî gelek dereng maye. 
Divêya beriya du salan, di dema geşbûna 
nakoldyên siyasî û aborî yên ligel rêveberiya 
Bexdayê ev biryar hatiba wergirtin û cîbicî ldrin. 
Ez bawer dildm ku 5 milyon kurdên Başûrê 
Kurdistanê tev de serxwebûnê dixwazin. Em 
weke pêkhateya ermen li Başûrê Kurdistanê, 
tu daxwaziyek taybet naldn. Lê em ji dil ligel 
biryara referandûm û serxwebûna Kurdistanê 
ne. Jiber ku em li ser vê erdnîgariyê ligel kurd 
û xelkên din, bi hev re weke bira, di nav aştiyê 
de dijîn. Jixwe Kurdistan weke doh, îro jî warê 
pêkvejiyana gel û baweriyên cûda ye ku ev 
yek jî şanazî ye bo gelê kurd û Kurdistanê. îro 
gelek welatên cîhanê ligel RHK’ê pêwendiyên 
baş ên dîplomatîk saz dildn. Ermenîstan jî yek 
ji wan welatan e ku piştgiriya kurdan dike û 
dixwaze pêwendiyên xwe yên ligel RHK’ê xûrt 
bike. Weke mînak em di salvegera jenosîda 
ermenan de weke nûnerên Parlamentoya 
Herêma Kurdistanê çûne Yêrîvanê û ji aliyê 
Parlamentoya Ermenîstanê ve hatin pêşwazî 
ldrin. Ji bo qonsolxaneya Ermenîstanê li 
Hewlêrê vebe hewldanên me jî hene.” 


Bozanî (Nûnerê êzdî): Me divê di bin banê 
dewleta kurdî de bijîn 

Beriya hatina DAIŞ’ê li seranserê Başûrê 
Kurdistanê û Iraqê, hejmara şêniyên kurdên 
êzdî ji nîv milyonî derbas dildr. Bi hatina 
DAIŞ’ê mezintirîn herêma aldncîbûna êzdiyan 
Şengal hate dagirldrin û nêzîkê 300 hezar 
êzdî koçber bûn. Niha piraniya êzdiyan li 
Herêma Kurdistanê dijîn. Nûnerê Êzdiyan 
di Wezareta Ewqaf û Karûbarên Olî de Xeyrî 
Bozanî derbarê mijara rapirsiyê de got: “Em 
weke pêkhateyên olî û taybet jî ezdî weke 
hemû kurdan piştgiriyê didin referandûmê. 
Referandûm rêya zanîna raya gel e û qanûnî ye 
ku em bawer dildn tevahiya gelê kurd piştgiriyê 
didin biryara serxwebûnê. Beriya hatina DAIŞ’ê, 
ji sedî 90’ê navçeyên ku êzdî lê aldncî bûn, di 


bin îdareya Mûsilê anku ya Iraqê de bûn. Tenê 
ji sedî 10 li ser Herêma Kurdistanê bû. Em li 
ser dû rêveberiyên cûda dabeş bibûn ku di 
gelek waran de ev ji bo me ne baş bû. Jixwe di 
encama vê yekê de me zirarek mezin bi hatina 
DAIŞ’ê dît. Aliyê dîrokî, civakî, çandî, bawerî, 
siyasî û aborî ve êzdî perçeyek ji Kurdistanê 
ne. Bêguman weke kurdên êzdî me divê em di 
bin banê welatekyekgirtî û dewletek kurdî de 
bijîn.” 

Mamsanî (Nûnerê cihûyan): Divê bêyî 
referandûmê serxwebûn bê îlankirin! 

Nûnerê Yahûdiyan di Wezareta Ewqaf û 
Karûbarên Olî de Şerzad Omer Mamsanî: 
“Weke hemû kurdan, kurdên cihû jî piştgiriya 
serxwebûna Kurdistanê dikin. Divê kurd jî 
di nava civaka navdewletî de, di nava civata 
netewan de bibe xwedan mafên xwe yên 
xwezayî. Bi ragihandina serxwebûnê bisepîne 
ku him qehreman û him jî jîr û zane ye. 
Pêkvejiyana bi naçarî ya ligel Iraqê bidawî bûye. 
Em weke kurdên Başûrê Kurdistanê bi daxwaza 
xwe nebûne iraqî, hêz û dewletên desthiladar, 
em naçarê vê yekê kirine. Herwiha îro ereb 
nexwazin ligel kurdan bijîn, ma di vê rewşê de 
kurd çawa daxwaza pêkvejiyanê bikin? Beriya 
2003’yan û piştî hingî jî em dibînin ku li Iraqê 
desthiladarên ereb naxwazin ligel neteweyên 
din bijîn. Di tu olan de û herwiha di îslamê 
de înkar û dijitiya mafê gelan nîne. Lê ereb 
vê yekê berçav nagrin û naxwazin kurd bibin 
xwedan dewlet. Çima mafê Kuweytiyan heye 
bibin dewlet yê kurdan nîne? Evyek rastiya 
çanda wan jî nîşan dide ku ew ne xwedan çanda 
pêkvejiyana ol û neteweyên cuda ne. Berovajiyê 
wan, kurd xwedanên rast ên vê axê û çavkaniya 
hemû bîr û baweriyên resen in. Jiber vê yekê 
kurd xwedan çandek demokratîk û ferasetek 
pêkvejiyanê ne. Di rewşek wiha de, heger ev gel 
nikarin pêkve bijîn, bi zorê berdewamkirina vê 
rewşê ne rast e. Referandûm ne weke mafelcê 
kurdan e û pêkanîna referandûmê ne pêwîst 
e jî. Divê kurd bêyî referandûmê dewleta xwe 
ya serbixwe ragihînin. Divê bi eşkere bêjin ku 
em êdî di van şertan de nikarin li gel Iraqê 
bijîn û emê çarenivîsa xwe diyar bildn, cuda 
bibin. Niha herin ji gelê kurd bipirsin jî encam 
diyar e. Ji sala 1940’î heta 50’yan kurdên cihû 
li Iraqê hatin qirkirin û vederkirin. Piştî wan 
kurdên feylî ji Iraqê hatin vederkirin. Herwiha 
bi enfalê 182 hezar kurd hatin qirkirin, gund û 
bajar hatin wêrankirin, perestgehên wan hatin 
hilweşandin. Li dûvvan de bi çekên kîmyewî 5 
hezar kurd hatin qetilkirin. Di dawiya dawîn de 
jî bi destê DAIŞ’ê, kurdên êzdî rastê komkujiyan 
hatin. Ji ber vê jî, çima em şanaziyê bi îraqîbûnê 
bikin? îro Kurdistan bi ezmûna xwe ya 25 


salan a demokrasî û pêkvejiyana gelan, ol û 
baweriyan, weke gulek e li nav çol û sehrayê. 

Ez bawer dikim ku wê Kurdistana serbixwe 
jî demokrasî û aştiyê bo hemû gelên navçeyê 
bîne.” 

Asî (Nûnerê kakeyî): Rapirsî pêngavek 
pîroz e 

Her çend pirraniya kurdên kakeyî li Rojhilatê 
Kurdistanê jî bin, nêzîkê 200 hezar kurdên 
kakeyî li Başûrê Kurdistanê dijîn. Kakeyî 
weke pêkhateyên din tenê ne li deverekê ne, li 
hemû bajar û herêman nîştecî bûne. Nûnerê 
kakeyiyan di Wezareta Ewqaf û Karûbarên 
Olî de Haşîm Asî jî derbarê mijarê de got: 

“Berî wê yekê ku ez nûnerê ayînekê bim, 
weke nivîskarekî kurd, piştgiriya vê pêngava 
pîroz dikim. Diyekem hilbijartinên piştî 
hilweşandina rejîma Saddam de weke kurdên 
li navçeyên dabirî û nakok, me helwesta xwe 
derbirî bû. Ya rastî ew hilbijartin weke yekem 
referandûm bûn lê mixabin encamên wî, 
biryarên li pişt wê encamê nehatin cîbicî ldrin. 
Bêguman niha jî wext gûnca ye û şert û merc 
hatine rexsandin. Hêzên Pêşmerge pirraniya 
wan navçeyan kontrol dike û RHK’ê jî avadan 
dilce. Daxwaza me ew e ku hemû hêzên siyasî 
yên Herêma Kurdistanê bi yekdengî xwedî li 
proseya rapirsiyê derbikevin û xellcê dilniya 
bikin ku ew ê mînakek baş ê rêveberiyê ava 
bikin. Bi nêrîna min heger em di rapirsiyê de 
biryara serxwebûnê bidin wê dewletên cîhanê jî 
vê biryarê nas bikin. Em dibînin ku Kurdistan 
îro bûye navendek girîng ê cîhanê, bi rêya 
pêwendiyan dîplosiyek bi hêz jî heye. Evyek jî 
bo gehiştina armanca serxwebûnê rêyan xweş 
dike. Eve pêngavek pîroz e û kurdên kakeyî jî 
piştgiriya vê pêngavê dikin.” 

Keyxûsrev (Nûnerê bahayî): Dema dewleta 
kurdî hatiye 

Bahayî ku li Başûrê Kurdistanê nêzîkê 100 
malbatan in, piranî li bajarê Duhok, Hewlêr 
û Silêmaniyê dijîn. Nûnerê bahayîyan Selmed 
Keyxusrev got: “Mijara referandûmê ji bo 
paşeroja gelê kurd û herwiha bawerî û olan 
jî mijarek pir girîng e. Weke her neteweyek li 
cihanê, mafê kurdan jî heye ku derbarê paşeroja 
xwe de vê pirsê bike û rapirsiyê pêk bîne da ku 
raya xelkê û baweriyên cûda jî bê zanîn. Em 
weke kesên xwedan baweriya bahayî, weke 
nijad kurd in û di vê mijarê de jî weke hemû 
kurdekê hizir dikin. Mijara serxwebûnê jî çawa 
mijarek siyasî be, di heman demî de mijarek 
mirovî ye û wîcdanî ye ku her pêkhateyek, her 
xwedan bîrûbaweriyek cûda, li ser bingehê 
hizir û baweriya xwe wê biryara xwe bide. Lê 
em dibêjin ji bo kurdan dem hatiye ku bibin 


xwedan dewletek serbixwe.” 

Rûmî (Nûnerê sabirî-mandeyî): Wê îradeya 
kurdan encamê diyar bike 

Yek ji pêkhateya olê cûda yê Kurdistanê 
sabirî û mendeyî ne ku hejmara kurdên sabirî û 
mendeyî nêzîkê 20 hezaran e. Nûnerê wan Dr. 
Xalid Rûmî derbarê referandûmê de got: “Weke 
hemû gelên li cîhanê, mafê kurdan jî heye ku ji 
bo destnîşankirina çarenivîsa xwe referandûmê 
bike. Hemû kurd jî piştgiriyê didin rapirsiyê û 
serxwebûnê. Ji ber vê jî, divê ev daxwaza kurdan 
liber çav bê girtin û li gor rênimayên hiqûqa 
navneteweyî, bê cîbicî kirin. Li gor baweriya 
min jî wê îradeya kurdan di vê mijarê de 
encamê diyar bike û piştî referendûmê dewleta 
serbixwe ya kurdî bê damezrandin.” 

Hûsamedîn (Nûnerê zerdeştî): Dema 
cudabûna ji Iraqê hatiye 

Yek ji komîsyona olan di Wezareta Ewqaf 
a RHK’ê jî komîsyona kurdên zerdeştî ye. 
Nûnera zerdeştiyan di Wezareta Ewqaf û 
Karûbarên Olî de Awat Hûsamedîn derbarê 
mijara serxwebûnê de wiha got: “Xeyala her 
kurdekî azadîxwaz serxwebûna Kurdistanê 
ye. Ne tenê bo Başûrê Kurdistanê, bo tevahiya 
Kurdistanê em heman daxwazê dikin. Bi 
dîtina min tu şert an jî sedemek ji bo kurdan 
nemaye ku plana derbarê paşeroja xwe de 
Bexdayê jî bikin şîrîk. Em dibînin ku ew bixwe 
jî naxwazin ligel kurdan bijîn. Birîna bûdceya 
Kurdistanê, nedana meaşên Pêşmerge xalên 
dawî yên şîrîkatiya ligel Bexdayê bûn. Herwiha 
ji vê şûnde jî vegera kurdan bo Bexdayê wê tu 
encamekê neafirîne. Divê kurd jî serokomarê 
xwe û wezîrên xwe ji Bexdayê vekêşin û 
helwesta xwe ya zelal nîşan bidin. Beriya 
rapirsiyê xebatek çalalc û berfereh pêwîst e. 
Beriya her tiştî jî yekgirtin pêwîst e. Heger em 
vê yekê bikin em ê bikarin daxwaza xwe bi 
hemû cîhanê bidin qebûlkirin.” 

Xizir (Nûnerê ereb): Kurdistan wê biryarê li 
ser çarenivîsa xwe bide 

Pêkhateya ereb jî ku bi taybet piştî salên 
1970’ê li bajar û navçeyên Kerkûkê hatine 
bicîhkirin û niha ji sedî 10’ê şêniya vê herêmê 
pêk tînin. Nûnerê ereban di Meclîsa Bajarê 
Kerkûkê de Mihemed Xizir got: “RHK’ê biryara 
pêkanîna rapirsiyê daye û amdekariyan bo 
wê dike. Li gor nêrîna me jî derbarê vê mijarê 
de her kes an jî aliyek xwedan nêrînek cûda 
ye. Kurd, ereb, tirkmen û xelkên din hene ku 
piştgiriya referandûm û serxwebûna dewleta 
lcurdî dikin, lê hind alî û kes jî hene heman 
awayî piştgirî nakin û naxwazin Iraq perçe 
bibe. Ji ber vê yekê jî wê biryara rast gel bbcwe 
bide. Mijara çarenivîsa navçeyên nakok jî di 
madeya 140 a destûra Iraqa federal de hatiye 
diyar kirin. Bêguman daxwaza me jî ew e 
pêdiviyên vê madeyê bên bicîhkirin. Em ligel 
kurd, tirkmen û gelên din li vir bi salan e bi 
biratî û aştî dijîn û bi baweriya me jî tu hêzelc 
nikare vê pêkvejiyanê biguhere. Bi taybet piştî 
hilweşandina rejîma dîktator, li Kerkûkê bi 
beşdarbûna hemû pêkhateyan rêveberiyek 
demokratîk hatiye damezrandin. Hemû 
netewe û pêkhate di nava vê rêveberiyê de 
cîh digrin. Encamên referandûmê çi dibe bila 
bibe, em dixwazin ev prensîba pêkvejiyanê 
neyê guhertin, mafê tu pêkhateyekê jî neyê 
binpêldrin.” 

Li ser dijayetiya PDK’ê ye? 

Lêgerîna hevkariyê ya YNK û Goranê 


Zeyat Bruslc 


Çav li rê bû ku nûnerên partiyên kurd 
yên Parlamena îraqê çawa li dijî hokarên 
rejima Bexdayêyekhelwestî nîşandan û 
vegeriyan Hewlêrê heman helwest derbarê 
pirsgirêkên welat de jî nîşanbidin. Lêbelê 
piştî vegera Serokê Goran Newşîrvan Mistefa 
û hewldanên wî yên nêzîkbûna baskê alîgirê 
iranê yê nav YNK e ev hêvî lewaz dike. Li gor 
çavderan ev hewldan wê di siyasetê de per- 
çebûnê bidomîne û dibe sedemê endîşeyan. 
Newşîrwan Mistefa ku piştî demeke dirêj 
vegeriya Silêmaniyê bi YNK e re ket nava 
danûstendinan û tê çaverêkirin ku YNK û 
Tevgera Goran rêkbikevin. Heta niha di der- 
barê naveroka rêkeftina herdu aliyan de tu 
zanyarî nehatine bidestxisin lêbelê tê îddîa- 
kirin ku rêkeftin li ser çareserldrina qeyranên 
nava herdu aliyan û xurtkirina peywendiyan 
e. Rayedarên herdu layanan amaje bi wê yekê 
dikin ku ew ê rêkeftin rê li ber çareserkirina 
qeyranên siyasî yên Rêveberiya HRK e veke û 
wê ev rêkeftin demokrasiya HRK e pêş bixe. 

Li aliyê din medyaya HRK e jî amaje dike ku 
rêkeftina Goran û YNK e bi daxwaza îranê 
pêktê û îran serperiştiya rêkeftina herdû 
aliyan dike. Herwiha hin şîrovekarên siyasî jî 
didin zanîn ku rêkeftina layanên li Silêmani- 
yê li ser dijayetiya PDK’ê ye û ew rêkeftin dê 
qeyranên li herêmê aloztir bikin. PDK jî balê 
dikşîne ser rêkeftina aliyan û eşkere dike ku 
eger rêkeftin li ser çareserkirina qeyranên 
siyasî û aktîvkirina parlementoyê be ew ê 
erênî be. 

Parlementerê YNK’ê Eseserd: Rêkeftina 
YNK û Goranê ne li dijî tu aliyan e 

Endamê Polîtbûroya YNK’ê Ferid Eseserd 
di derbarê rêkeftina Goran û YNK’ê de zan- 
yarî dan BasNûçe’yê û eşkere ldr ku rêkeftina 
herdu aliyan ne li dijî tu aliyên siyasî yên 
kurdaye. Eseserd bal kişand ser naveroka 
rêkeftinê jî û wiha axivî: “Di çarçoveya hevdî- 
tinan de niha li ser n beş û li ser 25 xalan 
rêkeftinek heye. Halê dawî yê rêkeftinê ew 
ê ji aliyê Meclîsa Serokatiya YNK’ê bê durist 
kirin. Piştî biryara meclîsa serokatiya partiyê 
ew ê layan li ser îmzeyê li hev rûnên. Her- 
wiha naveroka rêkeftinê li ser çareserldrina 
arîşeyên berê yê herdu aliyan e. Çawa ku ew ê 
ev rêkeftin tesîrekê li ser herdu partiyan bike 
ew ê tesîrê li HRK e jî bike da ku qeyranên 
heyî bên çareserldrin û ew ê rê li ser proseya 
demokrasiyê veke. Arîşe di navbera 5 parti- 
yên HRK e de heye. Ev rêkeftin çawa tesîrê li 
partiyan bike ew ê tesîreke pozîtîf li Kurdis- 
tanê jî bike û ew ê parlemento bê aktîvldrin.” 

Li aliyê din Endamê Polîtbûroya YNK’ê 
Eseserd bal ldşand ser îddîayên ku îran 
serperiştiya rêkeftina YNK û Goranê dike û 
ew rekeftin li dijî PDK’yê jî bi bîrxist û îddîa 
ldr ku ew amaje rast nînn û rastiya wan îd- 
dîayan tune ye: “Rêkeftin ne li dijî PDK’ê ye 
û ne li dijî tu aliyên siyasî yên Kurdistanê ye. 



Em baş dizanin rêkeftineke li dijî partiyekê 
ew ê arîşeyan çareser neke û kurtir bike. Ev 
rêkeftina me wê arşîyan kêm bike û çare- 
seriyê peyda bilce ji qeyrana siyasî re. Em di 
wê baweriyê de ne ku ew ê ev rêkeftin bibe 
derfet ku arîşeyên di navbera Goran û PDK’ê 
de çareser bike. Em bangawaziyê li herdu ali- 
yan jî dildn da ku arîşeyên navxweyî çareser 
bildn. Divê ez wê yekê jî bêjim hembawerî li 
ser sîstema siyasî ya Kurdistanê, sîstema ser- 
okatî ya Kurdistanê di bi YNK’ê û Goranê re 
heye. Herdû partî jî di wê baweriyê de ne ku 
sîstema parlementeriyê ji Kurdistanê re baş e 
û divê serok jî ji aliyê parlementoyê ve bê hil- 
bijartin. Lê beriya van merseleyan aktîvldrina 
parlementoyê weke erkekê li pêşiya me ye. 
Divê em parlementoyê aktîv bildn.” 

Parlementerê Goran Qadir: Rêkeftin di 
berjewendiya gelê kurd de ye 

Parlementerê Tevgera Goran Şêrgo Mi- 
hemed Emîn jî ji BasNûçe’yê re aşkere ldr ku 
rêkeftina partiya wan û YNK’ê li ser hin es- 
asên bingehîne û wiha axivî: “Rêkeftin li ser 
hin esasên şîrîkatiya herdu partiyan, sîstema 
parlementerî û çareserldrina arîşyeyên di 
nava partiyan deye. Herwiha poltîkayeke 
şefaf a darayî ya Kurdistanê jî di rêkeftinê de 


weke esas cih digre. Lewre rêkeftin di ber- 
jewendiyaxelkê Kurdistanê deye. Rêkeftin 
wê yekê dike armanc ku ew ê demokrasiya 
Kurdistanê pêş bixe. Ev rêkeftin ne weke 
rêkeftinnên berê ye. Ew ne li ser qezencki- 
rina pere û wergitina posta ye. Kurdistan di 
rewşeke dijwar re derbas dibe. Lewre divê 
arîşeyên ku derdikevin di çarçoveyayasayan 
de bên çareser ldrin. Îddîayên ku rêkeftina 
Goran û YNK’ê li ser dijayetiya PDK’ê ye jî ne 
rast in. Herdû partiyan beriya niha jî gelek 
caran rêkeftin bi hev re îmze ldrine. Di sala 
2012’an jî de ji bo Mam Celal û Newşîrvan 
Mistefa nêzîkî hevdû bibin rêkeftin hatibû 
îmzekirin.” 

Rawêjlcarê Yegirtûya Îslamî Heledînî: 
Erkên giring li ber me ne 

Rawêjkarê Yekgirtûya Îslamî Ebubeldr 
Heledînî jî ji BasNûçe’yê re axivî û eşkere ldr 
ku ew bi germî pêşwaziya rêkeftina YNK’ê 
û Goranê dildn. Herwiha Heledînî amaje bi 
wê yek ldr ku diuvê rêkeftina herdu aliyan 
destkeftiyên HRK'ê biparêze û li rewşa 
demokratîk a HRK'ê jî têk nede. Heledînî 
li aliyê din daxuyand ku ew arezû dildn ku 
hemû layanên siyasî li erkên xwe xwedî derk- 
evin û wiha pêde çû: “Weke partiyên siyasî 



erkên giring li ber me sekînîne. Divê ji bo 
her çar parçeyên Kurdistanê bername û ji bo 
çareserldrina arîşyên bi Bexdayê jî re strateji- 
yeke me hebe. Beriya vê yekê jî divê em naka- 
koyên di nava xwe de çareser bildn. Divê em 
parlementoya xwe aktîv bildn. Herwiha em 
dezgeh û daîreyên xwe yên kar naldn karîger 
bildn. Em hêvî dildn ku rêkeftina Goran û 
YNK’ê ji nvê rewşê re xizmetê bike." 


Endamê Polîtbûroya PDK’ê Elî Ewni: 

Divê em ji hev re alîkar bin 

Endamê Polîtbûroya PDK’ê Elî Ewnî jî li 
ser rêkeftina YNK û Goranê ji BasNûçe’yê re 
daxûyand ku hêj rêkeftina YNK’ê û Goranê 
ronî nebûye û ew li ser gotegotan kar 
Ewnî bal ldşand ser rewşa siyasî 1 
istanê û rêkeftina partiyên li Silêmamye u 
wiha axivî: “Divê mirov ji wan bipirse bê ka 
rêkeftina aliyan wê gihertina siyasî li HRK'ê 
de bike yan na. Heta niha hîn rêkeftin ron 
nebûye. Heta niha me naveroka wê nizanin. 
Wan jî heta niha li ser wê tu daxuyaniyên 
fermî belavneldrine. Lêbelê ji bo berjewendi- 
yên xwe yên netewî divê em ji hev re bibîn 
alîkar. Ji bo wê yelcê em tînin ziman ku hewc- 
edariya me bi hevgirtinê heye. Em hêvî dildn 
ku herdu partî arîşeyên navxweyî çareser 
bildn û di proseya çareserldrina arîşeyanyên 
HRK'ê de bi erka xwe rabin. “ 

Di berdewamiya axaftina xwe de Elî Ewnî 
bal ldşand ser guhertin û rêzîyona nava 
PDK’ê jî û wiha axivî: “Di sedsalê de biryar li 
ser hin xalan hatibû wergirtin. Bi taybetî li 
ser hin xalên îdarî û darayî biryara avald- 
rina hin komîteyan hatibû derxistin û hin 
komîte hatibûn avaldrin. Bi vê rêvîzyonê ew 
ê barê me bê sivikkirin. Li ser van meseleyan 
lijneyên ku li ser rewşa rêxistin, darayî û 
îdarî kar dikin hatine damezirandin. Wan 
lîjneyan dest bi kar ldriye. Nîqaş û gengeşî 
hene. Ege hewcedarî hat dîtin ew ê li hin 
herêman li hin liqeyan guhertin bê ldrin. Li 
gor pêdawîstiyan mimkune hin mekteb bêne 
girtin û hin mektebên nû bên veldrin. 

Mebûsên HDPe: 

Barzanî dikare dewreke erênî bibîne 


Mustafa Ergun 

D YE û Rojava, dixwazin ev şerê navbera 
Tirkiye û PKK’ê ku bîlançoyek giran li 
ser herêmê peyda dike, bidawî be û ji 
ber vê yekê jî ketine pey avakirina şert û mer- 
cên vegera ser maseya aştiyê. Ji ber vê yekê En- 
qere û welatên Rojava dixwazin Serokê RHK’ê 
Barzanî ji bo dawîanîna pevçûnên navbera 
Tirldye û PKK’ê navbeykarî bike. Barzanî jî ji 
bo vê yekê êrêldrin û garantiya Qendîlê pêwîst 
dizane. Mebûsên HDP’ê jî di wê baweriyê de ne 
ku Barzanî li heremê aktoreke sereke ye û eger 
navbeynkarî bike wê di çareseriyê de dewreke 
girîng bilîze. 

Pispor di wê baweriyê de ne ku şerê li Bakûr 
îstîqrara herêmê û têkoşîna li hem-ber DAIŞ’ê 
jî lewaz dike. Ji ber ku pevçûnên li herêmê, si- 
yaseta wanya Rojhila-ta Navîn ji nêzîk ve eleq- 
edar dike, DYE û YE ji bo çareseriya pirsgirêkê 
bi riya diyalogê, bangawaziyê li herdu aliyan 
dildn û tê zanîn ku ji bo destpêkirina pêvajoya 
diyalogê li pişt perdeyê hevdîtin pêk tên. Mese- 
leya ku rewşa herêmê ya siyasî û aborî têk dibe, 
dibe sedem ku raya giştî ya Rojava û dewletên 
ku di bin bandora pêvajoya şerî de bimînin, 
daxwaza çareseriyeke demildest dildn. Dengekî 
nizm yê vegera pêvajoya çareseriyê ku ji aliyê 
hikumetê ve tê bilêvld-rin, ji aliyê HDP’ê ve jî tê 
daxwazkirin. 

Parlementerên HDP’ê bawer dildn eger Ser- 
okê RHK’ê Mesûd Barzanî ji ber şert û mercên 
taybet ên di navbera her du aliyan de, wekî 
aktorekî sereke rola navbeynkariyê pêk bîne, 
wê di navbera aliyan de careke din hevdîtin 
destpêbildn û alî vegerin ser maseya aştiyê. 


Adem Geverî: Barzanî aktorekî xwedî 
bersîve 

Parlementerê HDP’ê yê Wan’ê Adem Geverî 
bal kişand ser rola Serokê RHK’ê Mesûd 
Barzanî ku hem mutefîkê DYE’ê ye û hem jî 
aktorekî girîng yê Rojhilata Navîn e û wiha got: 
“Hevkariya Birêz Barzanî li gel AKP’ê nîşan 
dide ku bi awayekî suriştî ew aktorekî xwedî 
bersîv e.” 

Li aliyê din Geverî diyar ldr ku ji ber pirs- 
girêka kurdan û metirsiya têkçûna pêşveçûnên 
demokratîk li dewletekê, DYE û YE nikarin 
çavê xwe li vê rastiyê bineqînin û ev çend 
dibin sedemê endîşeyên mezin. Herwiha 
weke kesayetiyekê daxilbûna Barzanî ji bo 
lêzêdekirineke erênî li ser pirsgirêka kurdan 
rastiyeke berbiçav e ku tê hîssldrin. 


“Hêvîdar in ku hewldanên dîplomatîk bi 
lez destpê bikin’ 

Geverî diyar ldr ku ji aliyê DYE ve mudax- 
eleyek li ser demokrasiya Tirldyê ni-kare bê 
kirin û DYE berê alîkar û avakarê derbeyên 
li Tirkiyê û Rojhilata Navîn bû: “Li Rojhilata 
Navîn pîvan guherîn. Ji bo demokrasiyê hêvi- 
yên mezin hene û li rexê din jî muxalefetên 
micid, kaos û şer pêk tên. Heneka vî karî nîn e. 
Bi her halî DYE bi mîzan tevdigere. Girêdayî vê 
çendê ji alîkariya teşebusa derbeyekê wêdetir 



Enqere û welatên Rojava 
dixwazin Serokê RHK e Bar 


yan bi rêbazên demokratîk yên Tirkiyê yan jî bi 
daxwaza ji aktorên siyasî, dê hewl bide ku hem 
hikûmeta AKP’ê hem jî Erdogan ku sedemên 
krîza li Tirldyê ne, biçewisîne.“ 

Li aliyê din jî Geverî, ragihand ku ew 
nîşaneyên vê çendê nêzîk de bibînin. Geverî 
diyar kir ku Serokê RHK’ê Mesûd Barzanî di vê 
çendê de divê zêdetir muteşebbîs be û şiyana 
xwe ya navbeynkariyê baş pêk bîne û wiha 
got; “Em hêvî dildn ku ev têkiliyên dîplomatîk 
bi lez destpê bikin û di demek nêzîk de bibin 
wesîleya xilasbûna şerî.“ 


zanî ji bo dawîanîna pevçûnên 
navbera Tirkiye û PKK e 
navbeykarî bike. Barzanî jî ji 
bo vê yekê êrêkirin û garan- 
tiya Qendîiê pêwîst dizane. 
Mebûsên HDP’ê jî di wê 
baweriyê de ne ku Barzanî li 
heremê aktoreke sereke ye û 
eger navbeynkarî bike wê di 
çareseriyê de dewreke girîng 
bilîze. 


Ali Atalan: Em ê bi navbeynkariya Barzanî 
keyfxweş bibin. 

Parlementerê HDP’êyê Batmanê Alî Atalan 
diyar kir ku ji bo çareserldrina pirsgirêka 
kurdan ji rewşa heyî diyar e ku daxilbûna 
aliyekî sêyemîn ji derve, şert e. Herdu alî li 
hember hevgelek tûj in. Aliyeld sêyemîn teqez 
hewceye. Dewletek dibe, lijneyek ji kesên 
xweser dibe. Atalan li ser rewşê û navbeynkari- 
ya Barzanî jî wiha axivî: “Em ê ji rola Barzanî 
ya navçîtiyê geleld keyfxweş bi-bin. Em nikarin 
çavên xwe li pêpasldrina gelê kurdan, qetilki- 
rina wan bineqînin. Xebatên birêz Barzanî yên 
derbarê vê mijarê de gelek girîng in.” 

‘Divê hêzên Rojava û Başûr li ser xetekê 
bigihin hev’ 

Atalan balê dikêşîne ser krîza aborî ya li 
herêmê û dibêje ku ji ber şerê li hember DAIŞ’ê 
pişkek jî be rewş diheziqe. Ji bo ku tevgerên 
cîhadî yên weld DAIŞ’ê bihêz nebin divê 
xirûcirên navbera kurdan de bên çareserkirin. 
Divê hêzên Ro-java û Başûr li ser xetekê bigihin 
hev. Hem ji ber dijminên xwe hem jî ji bo 
pêşeroja miletê kurd divê bibin yek. Eşkere ye 


ku ev şer hem zerarê dide Tirldyê hem jî dide 
kurdan. Zerara vê dikare bi milyon dolaran 
bê hisabldrin. Kêmbûna hecmê ticareta bi 
Başûr re, dê bibe sedemê pirsgirêkan. Barên 
ekonomîk dê bibin sedemê zeraran. Atalan 
destnîşan kir ku birêz Barzanî hem ji aliyê 
têkoşîna li hember DAIŞ’ê hem jî ji aliyê rewşa 
ekonomîk ve kesê herî guncav e ku divê rolekê 
bilîze. 

Lezgîn Botan: Barzanî giraniya xwe deyne 
wê çareserî pêk were 

Parlementerê HDP’êyê Wanê Lezgîn Botan 
ji bo jinûve destpêldrina pêvajoya çareseriyê 
hin hewldanên heyî û şiroveyên Serolcvezîr 
Davutoglu yên di vê çerçoveyê de dest nîşan 
ldrin û bi awayekî teqez diyar kir ku ji rexê 
leşkerî ve çareseriyek pêk nayê. Botan wiha got: 
“Pêvajoya 40 salan ev nîşanî me da, me dît ku 
şer ne li menfaetê kesî ye. Vebijêrka dimîne jî 
tenê muzakere ye.” 

Botan derbarê rola Barzanî de wiha got: 

“Bi bo aştiyê rêyeke bêveger nîn e û min 
hêviya xwe nebirî ye. Eger RHK’ê û Barzanî 


giraniya pêşengiya xwe ya siyasî pêk bîne ez 
di wê baweriyê de me ku dê ev mesele çareser 
bibe. Herwiha yek ji sedemên krîza aborî ya li 
RHK’ê dijwarbûna şerê li Bakûr e. Di dawiyê 
de bazirganiya RHK-Tirldyê ji vê zerarê dibîne. 
Mudaxeleya Barzanî dê rewşa ekonomiya 
RHK’ê jî baştirbike.“ 

‘Li Rojhilata Navîn ji kurdan çalaktir hêz 
nîn e’ 

Botan diyar ldr ku şerên li Rojhilata Navîn 
bi kêrî DYE’yê nayên. Kurd li Rojhi-lata Navîn 
xwedî rolekî krîtîk in û êdî DYE kurdan weld 
mutefîk dibîne. Ji xeynî kurdan tu hêzek nîn 
e ku bikaribe roleke mucid û çalak pêk bîne. 

Ji ber vê yekê hem Ewropa hem jî DYE kurdan 
weld mutefîkên suriştî dibînin. îran li hemberî 
kurdan bangawaziyê li tevgerên radîkal ên 
li Iraqê dike û ji bo parastina destkef-tan 
diyaloga di navbera kurdan gelekî girîng e. 
Yekîtiya çarenûsa kurdan li hemû perçeyan li 
heman cihî digihije hev û divê kurd bi vê şîarê 
tevbigerin. 

Botan dibêje ku; parastina Parîs, Berlîn, Vi- 
yanayê ji Hewlêr, Kobanî û Hesekê derbas dibe. 
Cîjanê hêdî hêdî ev jî fahm kir. Eger kurd li 
hember van barbaran têk biçin û ew ew derbasî 
Ewropayê bibin em dizanin ew ê çi bildn. YPG, 
Peşmerge û Gerîla têkoşîna temamiya cîhanê 
pişt ldriye. Kurd ne xwediyên ekonomiyek 
mezin û çekên mezin in jî. Kurd ji ber baweriya 
bi nirxên miro-vahiyê ditêkoşin. Li hember van 
çeteyan dewletan xwe ranegirtin. Di rewşeke 
ku mirov bêhêvî bûn kurd wekî xilaskeran 
têkoşîn û bedelek dan. Êdî pêdiviya cîhanê bi 
Kurdistana azad heye. Divê kurd jî li gor vê 
çendê polîtîkayan pêk bînin. Divê kurd ji bo vê 
enerjiyekê xerc bikin û mejiyê xwe biwestînin. 

Xeta Cerablûs û Merayê dîsa germ dibe 


Hêmin Dildar 


X eta Cerablûs - Merayê ku ev demeke 
dirêj e di navbera Tirkiyê û DYA’yê 
de bûye sedema gengeşî û nako- 
kiyan, ji rojevê danakeve. DYA ev demek 
dirêje hêzên Artêşa Azad perwerde dike û 
piştgiriya leşkerî dide wan. Li heremê piştî 
ku DAIŞ li hember Artêşa Azad pêşvediçe 
DY polîtîkaya xwe diguherîne û tê ragihadin 
ku Pentagon ji bo piştevanî û hevkariyeke 
dem dirêj ya bi YPG e re amadekariyan dike. 
Tê ragihandin ku Hêzên Sûriya Demokratîk 
(HSD) ku operasyonên xwe yên li xeta 
Cerûblûs - Merayê rawestandibûn, wê dîsa 
dest bi operasyonan bike û tê gotin ku DYA 
û Tirkiye jî di mijara mayîna HSD’ê li vê 
herêmê nêzî hevdû bûne. Piştgiriya DYA’ê 
ya ji bo YPG’ê û serdana Nûnerê Taybet yê 
Obama bo herêmên Kobanê û Qamişlo, 
bûbû sedema krîzê di navbera Tirkiyê û 
DYA’yê de. Her çiqas rayedarên Tirkiyê 
YPG’ê weke rêxistinek terorî’ bi nav bikin 
jî, DYA daxuyanidibû ku ew ’PYD û YPG’ê 
wek rêxistinên terorî nabînin.’ Nemzae jî 
Berdevkê Wezareta Karên Derve yê DYA’yê 
John Kirby eşkere kiribû ku Tirkiye mitefikê 
wan e û ew girîngiyê didin hesasiyetên 
Tirkiyê lêbelê, ew YPG’ê jî weke rêxistina 
terorê’ nabînin. 

Li gor zanyariyên ku BasNûçe’yê ji 
rayedarên PYD’ê wergirtin, DYA nema 
weke berê piştevaniya dide Artêşa Azad. Tê 
ragihandin ku bi taybet jî piştî ketina ba- 
jarokê Çobanbeg ku li ser sînorê Tirkiyê ye 
û Artêşa Azad meha borî ji DAIŞ’ê stendibû 
ket destê DAIŞ’ê ku weke DYA wê piştgiriya 
xwe ya ji bo van kornên çekdar paşve 
vekşîne tê şîrovekirin. Piştî serdana Serok- 
komarê Tirkiyê Recep Tayyip Erdogan ya 
bo DYA’yê dihat gotin ku Tirkiye û DYA’yê ji 
bo xeta Cerablûs - Merayê li ser formûleke 
nû lihev kirin e. Li gor formulê Tirkiye û 
DYA’yê li ser sînorê Sûriye û Tirkiyê wê 
qadeke bi berfirehiya 25 kîlometreyan di 
bin kontrola Artêşa Azad de bûya û herwiha 
wê ji bo ku Artêşa Azad Cerablûsê ji destê 
DAIŞ’ê derbixîne piştgiriya leşkerî bihata 
dayîn. HSD jî ku pêşengiya wê YPG dike wê 


Pêşeroja bajarên Cerabiûs 
û Minbîcê ku niha di destê 
DAIŞe de ne, ji rojevê dan- 
akeve. DYA ev demek dirêje 
hêzên Artêşa Azad perw- 
erde dike û piştgiriya leşkerî 
dide wan. Li heremê piştî ku 
DAIŞ li hember Artêşa Azad 
pêşvediçe DY poLîtîkaya xwe 
diguherîne û Pentagon ji 
bo piştevanî û hevkariyeke 
dem dirêj ya bi YPG e re am- 
adekariyan dike û hewiên 
qanîkirina Tirkiyê dide. 



Minbîc û Tel Rifat kontrol bikira. Bi vî awayî 
wê kantonên kurdan bi hev re bihatana 
girêdan. 

Ev formula ku DYA û Tirkiyê li ser rêkef- 
tine, piştî ku hêzên girêdayî Artêşa Azad di 
xeta sînor a Ezazê de pêşve çûn, destpêkir. 
Hêzên Artêşa Azad di destpêka meha 
Nîsanê de karîbûn bajarokê Çabanbegê ku 
dikeve ser sînor û li hemberî bajarê Kilîsê 
ye ji destê DAIŞ’ê derxinin. DYA û Tirkiyê jî 
piştgirî dan vê hewldana Artêşa Azad. Ba- 
jarokê Çobanbegê 3 roj piştî kontrolkirinê, 
dîsa ket destê DAIŞ’ê û bi vî awayî planên 
Tikriye û DYA’yê di qadê de têkçûbûn. 

Pisporên ku herêmê ji nêz ve dişopînin, 
dibêjin ku têkçûna Artêşa Azad li hemberî 
DAIŞ’ê, biryardariya Washingtonê ya ji bo 
hevkarî û piştevaniya YPG’ê zêde kiriye 
û Washington hewl dide ku Enqerê qane 
bike, lêbelê Enqere jî berxwedide. 

Tirkiye - DYE guftogoyê li ser xeta Mera 
- Cerablûsê dikin 

Di 13’de Gulanê de Cîgirê Wezîrê Derve 
yê DYA’yê Antony Blinken ku li ser rewşa 
Sûriyê axivî wiha got: “Armanca me ew e ku 


ligel Tirkiyê, em wê xetê kontrol bikin û bi- 
grin. Weke ku hûn jî dizanin sala par jî li ser 
vê meseleyê serkeftineke baş hat tomarkirin 
û li aliyê rojavayê Feradê ji sedî 90’ê sînor ji 
destê DAIŞ’ê hat derxistin. Lêbelê li wê derê 
hîn jî bi navê Minbicê herêmek heye. DAIŞ 
endamên xwe ji wir re derbas dike. Niha 
hûn dibînin li bakurê rojava hewldan heye 
ku DAIŞ ji xeta Merayê bê derxstin. Em li 
ser wê herêmê disekinin û ez dikarim bêjim 
ku ji bo ku em bi serkevin danûstendinan 
dikin.” 

Rêveberê Kobanê Nassan: Wê kantonên 
lcurdan bibinyek 

Rêveberê Kantona Kobanê Îdrîs Nassan 
derbarê hevdîtinên diplomatîk ên DYA û 
Tirkiyê yên derbarê Mera û Cerablûsê de ji 
BasNûçe’yê re diyar kir ku armanca sereke 
ya DYA û hêzên kurdî bidestxistina xeta 
Cerablûs û Merayê ye. Nassan diyar kir ku 
ew agahiyên di medyayê de li ser ama- 
dekariyên operasyona Reqayê û herwiha 
hevdîtinên di navbera DYA û hêzên kurdî 
de nepixandî ne û destnîşan kir ku armanca 
sereke ya DYA û hêzên kurdî, rizgarki- 



rina Cerablûs, Bab û Minbicê ye. Nassan 
daxuyand ku tevgera Artêşa Tirkiyê yên li 
ser sînorên Rojava zêde bûne û got: “Tirkiye 
rojavayê Feradê bo xwe wek xeta sor daniye. 
Rakirina dorpêça ser Efrînê, rizgarkirina 
Minbicê û azadkirina xelkê Cerablûsê jî ji 
bo me xeta sor e. Armanca me ya sereke 
yekkirina kantonên kurdan e. Wê hêzên 
kurdî zû an jî dereng, her û her van deveran 
kontrol bike.” 


Jana 


‘Em ligel DYA’yê li ser Federasyona Ro- 
java dişêwirin’ 

Îdrîs Nassan balkêşand ser sedan; 
rêvebirên PYD’ê îlham Ehmed û Sîne 
Mihemed ya ji bo Amerîkayê û herwi 
serdana Hevserokê PYD’ê Salih Muslimya 
ji bo Silêmaniyê û diyar kir ku di hevdîtinan 
de hewl tê dayîn ku gemaroya li ser Rojava 
bê rakirin. Nassan got ku PYD him di qada 
navnetewî û him jî di nav siyaseta kurd de, 
bi vê armancê xebatên diplomatîk dimeşîne. 
Rêveberê Kantona Kobanê diyar kir ku wê 
gemaroya aborî û siyasî ya dewletên herêmê 
yên li ser Rojava wê negehe tu encamekê 
û wiha axivî: “Dema ku dewletên ereb ên 
li herêmê vexwendina me ya ji bo Cenevrê 
asteng kirin, rêveberiya Washingtonê 
nûnerê xwe Bret MacGurk şande Kobanê û 
Qamişlo. Anku xwest vê peyamê bide me: 
‘Heger hûn neçin Cenevrê, em ê Cenevrê 
bînin ber deriyê we.’ Serdana îlham Ehmed 
û Sînem Mihemed pir giring e. Ew ê ligel 
DYA’ê li ser Federasyona Rojava biaxivin. 

Em çaverê ne ku DYA piştgiriyê bide vê mi- 
jarê. Wê piştgiriya leşkerî vegere piştgiriya 
siyasî.” 

Derbarê serdana Salih Mislim ya ji bo 
Silêmaniyê jî Nassan amaje bi wê yekê kir 
ku êrîşên DAIŞ’ê aliyên kurdî nêzîkê hev 
kirine, ew jî hewl didin ji bo ev nêzîkbûn 
bibe werarê yekîtiyê. Li ser vê bingehê ji bo 
hevdîtina ligel partiyan Serokê PYD’ê ev 
serdan pêk aniye. 

PDK-T û KADEP dibin yek 


‘Pêdivî bi vê yekitiyê heye’ 


Rêzan Karwan 


p 


artiya Demokrata Kurdistana Tirkiyê 
ya beriya du salan destbi xebatên xwe 

_ kir û 4’ê Nîsana îsal jî bi civînekê ji raya 

giştî re ragihand ku wê siyaset û û xebatên 
xwe bi awayekî çalaktir bi meşînin û derveyî 
vê proseyê namînin. Hewiha tê çaverêkirin ku 
Partiya Demokrasiya Beşdar jî 2006’an ji aliyê 
Şerafettin Elçi ve hat damezrandin û ev deh 
sale siyaseta xwe dimeşîn e û PDK-T bibin 
yek û bereyeke bi hêz ava bikin. 

Serokên herdu partiyên Kurdistanî ji 
rojnameya me re axivîn û gotin lcu ev 8 meh 
in xabatên wan yên yekgirtinê didomin û ev 
xebat ber bi dawîbûnê ve hatine û wan biryar 
dane ku wê bibin yek û bi vê yekê wê rûpelek 
nû di siyaseta Kurdistanê de vebe. Herwiha 
ew tînîn ziman ku ew bi partiyên din ê Kurd- 
istanî jî re rûnên û ji bo avakirina bereyeke 
bihêz a Kurdistanî di nava hewldanan de bin. 

Serokê PDK-T’ê Kardaş: Pêdivî bi xeta 
netewî heye 

Serokê Giştî yê PDK-T’yê Mehmet Emin 
Kardaş biryara yekgirtina bi KADEP’ê re 
ji BasNûçe’yê re nirxand û anî ziman ku 
pêdiviyek zêde bi xeta netewî heye û wan jî di 
vê çarçovê de biryar daye ku bibin yek û xeta 
netewî bihêztir bikin. Kardaş wiha didomîne: 
“Pêdivî bi vê yekitiyê hebû. Pêdivî heye ku êdî 
ev xeta demokrat û netewî ku doza mafê xwe 
yê rewa dike bê tundî û di rêya demokrasiyê 
de bimeşe. Çi rêxistin, çi partî û çi şexsî bin 
pêdivî pê heye ku yekitiyekê ava bikin û di 
bin sîwanekê de karê xwe bimeşînin.” 

Serokê PDK-T’ê dibêje ku divê ev xeta 
Kurdistanî xwe bihêztir bilce û bikaribe 
temsîlyetekê di herêmê û cîhanê de bigire 
dest. Kardaş amaje bi wê yelcê dike ku divê 
ew derdorên ku doza mafên rewa yên kurd û 
Kurdistanê dilcin û di xeteke netewî de siya- 
seta xwe dimeşînin bibin yek û wiha diaxive: 
“Pêdivî heye ku ev xet karibe xwe temsîl bike 
û di cîhanê de temsîlieyeteke xwe bîne rojevê 
û bibe muhatab li ser xet, rê û rêbaza xwe. 

Û ne tenê PDK-T hemû derdorên din jî ku 
doza dewletbûnê û netewî difikirin û doza 


mafên xwe dilcin divê yekitiyekê ava bikin. 

Ji Cotmeha 2015’an me dest bi vê proseyê 
kir. Desteyeke hatibû avakirin ji bo vê yekê. 
Wê desteyê karê xwe meşand û bi derdorên 
Kurdîstanî re hevdîtin pêk anî, li Botanê jî 
bi van der û doran re hevdîtin çêbûn û em 
gihiştin vê encamê. Em ê di bin sîwana PDK- 
T’yê de xebat û siyaseta xwe bimeşînin.” 

‘Armanca me bihêzkirina siyaseta Kurd- 
istanî ye’ 

Kardaş dibêje ku qonaxa yekgirtina herdu 
partiyan 4’ê Nîsanê destpê kir û wiha pê de 
diçe: “4’ê Nîsanê me li Amedê civînek çêkir. 
Me di wê civînê de ragihand ku em ê êdî ligel 
hev bixebitin. Ji îro pê ve em amadekariyên 
resepsiyonekê dikin û em ê di 27’ê Gulanê de 
civîneke berfireh ji siyasetmedar, rewşenbîr, 
nivîskar û der û dorên aliyên netewî emê 
civînekê pêk bînin û em ê bi vê civînê yekitiye 
ragihînin. Armanca me ji vê yekitiyê ew eku 
ligel hev bi yek rengî di bin sîwana PDK-T 
xebata xwe bimeşînin.” 

Serokê PDK-T’yê Kardaş di dirêjiya axaftina 
xwe de destnîşan dike ku divê li Bakurê Kurd- 
istanê xeta netewî û Kurdistanî bihêz bibe 
û ew jî bi vê armancê tevdigerin û axaftina 
xwe wiha dewam dike: “Ev alozî û nakokiyên 
heyî neyên îro ne raboriyek wê heye. Partiya 
me di 1965’an de ava bûye. Serokê wê hat 
kuştin. Piştî wê derbeya 12’ê îlonê ev derdor 
ji hev belav kirin û niha ku ev beş cuda cuda 
dixebitin. Em hatin wê merhaleyê lcu êdî em 
van lcoman berhev dikin û di bin sîwanekê de 
tînin ba hev.” 


‘Em bang li partiyên din jî dikin’ 

Mehmet Emin Kardaş di dawiya axaftina 
xwe de dibêje ku êdî tu karên ku bi awayekî 
nepenî bên kirin nedmaye û wiha dawî li 
gotinên xwe anî: “Daxwaza me ew e ku êdî tu 
lcarên ku bi nepenî û bi dizî bê lcirin nemaye. 
Êdî partiyek bi navê Kurdistan avabûye û ev 
du sale karê xwe dilce xwe bi rêxistin dike. Em 
dikarin êdî ligel vê yekê kar bikin. Banga me 
ji wan aliyên din jî heye ku bên û em bi hev re 
bixebitin. Me hêviyên xwe ji wan nebirîne û 
em ê gazî wan jî bikin û em ê bi hev re rûnin 
û hêviya me hene.” 

Serokê KADEP’ê Lutfi Kivanç: Destpêka 
qonaxeke nû ye 

Serokê Giştî yê KADEP’ê Lutfi Kivanç jî li 
ser mijara yekgirtina herdu partiyan radigi- 
hîne ku herdu partî jî heman xetê diparêzin 
û bernameyên herdu partiyan jî welce hev 
in. Kivanç wiha dibêje: “Ji me re yekîtiyeke 
hêzdar lazim e. Em dixwazin partiyên ku xeta 
netewî diparêzin werin ba hev û ev xet bihêz 
bibe. Ev biryara me wê di siyaseta kurdan 
de destpêka qonaxeke nû be.” Kivanç dibêje 
ku partiyên ku xeta Kurdistanî diparêzên bi 
salane zêde bi hêz nebûne û sedema vê yekê 
jî ew e ku yekitiyek ava nekirine û wiha pê 
de diçe: “Ji bo ku ev xet bi pêş bikeve û bihêz 
bibe divê di navbera wan de yekitî û piştevanî 
hebe. Em dixwain derdorên din jî beşdarî 
vê yekitiyê bibin û ev enî berfireh bibe. Em 
dixwazin bi aliyên ku j ime cuda jî difikirin 
bên ba hev. Diyaloga me wê ligel partiyên dn 



Li Bakûr ku niha pevçûn 
didomin û bajarên kurdan 
vegûherîne qada şer, siya- 
seta kurd di nava hewidanên 
xurtkirin û bihêzkirina xeta 
netewî de ye. Di nava vê 
rewşa ku niha mijara rakirina 
parêzbendiya pariamenterên 
HDP'ê jî di rojevê de ye, pên- 
gavek û biryarek bihêvî ji du 
partiyên Kurdistanî hat. PDK- 
T û KADEPe biryar dan ku 
bibin yek. Her wiha serokên 
herdu partiyan jî ragihan- 
din ku ewji bo mixatabiyek 
nû û siyaseteke netewî ya 
xûrt rûpeiek nû di siyaseta 
kurdan û herêmê de vedikin. 


jî bidome û li dijî tu kesê siyaseteke me ya 
dijminane tune ye. Divê xeta netewî pêş bike 
û ev pêdiviyek e.” 

Serokê KADEP’ê radigihîne ku armanca 
wan ew e ku yekitiyeke berfireh ava bikin û 
hêviya wî jî heye ku hemû aliyên Kurdistanî 
werin ba hev. Lutfi Kivanç wiha diaxive: 

“Ev 40 sal in ez di nava siyaseta kurd de me 
û doza mafên rewa yên kurd û Kurdistanê 
dilcim. Pêwendiyên me ligel partiyên din de- 
wam dikin. Siyaseteke me ya dijminane tune 
ye. Xeta me demokrasî ye û em doza mafên 
xelkê xwe dilcin. Em ne partiyeke birdozî ne. 
Em xeta demokrat û netewî diparêzin. Em ji 
bo çareserkirina arîşeyan hewl didin ku mix- 
atabiyeke siyasî û yekitiyek hêzdar ava bikin.” 

“Divê gel bi xwe çarenûsa xwe diyar bike” 

Lutfi Kivanç li ser rewşa siyasî ya li Balcur jî 
dibêje ku niha rewş gelek xerab e û di rewşeke 
wisa ku tundî serwer bûye de sîyaseta 
demokratîk qels dibe û pêk nayê. Kivanç wiha 
dewam dike: “Di van şert û mercan de siyaset 
pêk nayê. Her kes dibêje ku arîşe bi tundiyê 
nayên çareserkirin. Em jî dibêjin ku şer û per- 
vçûn arîşeyan çareser nakin û divê îradeya gel 
derkeve holê. Em dibêjin divê êdî ev pevçûn 
bi dawî bibin û sîyaseta demokratîk derkeve 
pêş. Divê gel bi xwe çarenûsa xwe diyar bike. 
Iradeya gel niha tê manupulekirin. Pêdivî bi 
yekitiyeke ku hêz û vîna gel derxîne holê û 
pêş heye. Em jî hewl didin ku vê yekitiyê ava 
bikin.” 

“îradeya gel tê manîpulekirin” 

Serokê KADEP’ê Kivanç tîne ziman ku eger 
ew derfet nedin pevçûnan û di navbera xwe 
de yekgirtineke bihêz ava bikin wê encamên 
pir girîng derkevin holê û bi van hevokan 
dawî li axaftina xwe anî: “Eger em di navbera 
hevdu de yekgirtinek û piştevaniyek bihêz 
avabikin wê demê ev wê ji bo gel bibe hêviyek 
mezin. Hêviya me heye lcu partiyên din jî 
bi vî awayî tevbigerin û yekitiyek berfirehtir 
bê avakirin. Em birakujiyê naxwazin . Divê 
biratî û yekitî di navbera kom, partî û rêx- 
istinên kurdan de ava bibe. Em bi vê pêngavê 
rûpeleke nû di siyaseta kurdan de vedikin.” 

Nûnerê Wezareta Ewqaf Neqşîbendî: 

Pêkhate jî doza 
serxwebûnê dikin 

"Niha Li Iraqê pirsgirêkek mezin di navbera oi û heta mezheban de heye. Misiiman rêgiriyê 
ji hemû baweriyên din dikin. Herwiha misiiman di nava xwe de jî weke şîe û sûnne bûne du 
beş û şerê hev dikin. Li Kurdistanê bi tu awayî nakokiya mezhebî nîne. Tu kes rikê êzdiyan, 
mesihiyan û kakeyiyan nîne. Li gei vê yekê, li HRK e yasa jî ji bo ewiekarî û azadiya hemû 
pêkhate û baweriyên cûda heye.” 


Brusk Çiyayî 


L i Başûrê Kurdistanê yek ji rojeva 

giring û sereke pirsa serxwebûnê ye. 
Rayedarên RHK e biryara pêkanîna 
referandûmê daye. Ev mijar bi tevê ku 
mijarek siyasî ye, ew hinde jî mijarek 
civakî ye. Kurdistan mozaîka gelan û 
baweriyên cudaye. Ligel Parlamentoya 
HRK e, Wezareta Ewqaf û Karûbarên Ayînî 
jî, rêveberiyek giring e bo xwe rêvebirin û 
nûneratiya van baweriyan e. BasNûçe’yê, 
mijara rêxistin û nûnertiya ol û baweriyan, 
nêrîna wan a derbarê pêkvejiyana 
Kurdistanê û herwiha ya derbarê rapirsiya 
Başûrê Kurdistanê de, ji Berpirsê 
Pêwendiyên Derve û Berdevkê Wezareta 
Ewqaf û Karûbarên Ayînî Merîwan 
Neqşîbendî pirs kir. 

Rêxistina ol û baweriyên cûdayên 
HRK e ya di nava Wezareta Ewqaf 
û Karûbarên Ayînî de çawa ye û ew 
pêkhate cihê xwe çawa di nav wezaretê 
de digrin, nûnertiya wan çawa dibe? 

Wezareta Ewqaf û Karûbarên Ayînî bi 
biryara jimare 11 ya Parlamena Kurdistanê 
ya sala 2007’ê, ji nûve hate sererast kirin. 

Bi wê biryarê navê Wezareta Ewqaf û 
Karûbarên Îslamî, bû Wezareta Ewqaf 
û Karûbarên Ayînî. Ev guhertin ji bo wê 
armancê bû ku tevahî ol û baweriyên cûda 
yên li HRK'e, bikarin di nava wezaretê de 
cihê xwe bigrin. Herwiha di meha Nîsana 
sala 2015’ê de jî biryarek din li Parlamenê 
derket ku ev biryara jimare 5 bû û yasayek 
derbarê maf û azadiyên pêkhateyan de 
bû. Li gor vê yasayê ku ji aliyê Serokatiya 
Herêmê ve jî hate wajokirin, her mirov an 
jî civatek azad e bo diyarkirin û hilbijartina 
ol û baweriya xwe. Her kes dikare çi demî 
bixwaze bêyî tirs û teredût ol û baweriya 
xwe ragihîne. Herwiha divê Hikûmeta 
HRKe jî ji bo xwerêxistin û azadiya wan 
karasanî bo hemû ol û baweriyan bike. 

Di vê çarçoveyê de niha di nava Wezareta 
Ewqaf û Karûbarên Ayînî ya HRK'e de 8 ol 


û baweriyên cuda, destûra kar û rêxistinê 
wergirtine û di nava wezaretê de nûnertiya 
wan heye. 

Kîjan ol û bawerîne ev? 

Ev ol û bawerî; Misliman, xrîstiyan, 
êzdî, cihû, zerdeştî, bahaî, kakeyî, sabiî- 
mendayî ne. Niha di binyada wezaretê 
de, di nav şaxê Rêveberiya Pêkvejiyana 
Ayînî de komîsyon û nûnertiya van her 
heşt bawerî û olan heye. Beriya biryara 
jimare 11 ya sala 2007’ê, di nav wezaretê de 
ji bo birêxistinkirina krûbarên xrîstiyanan 
rêveberiyek xweser hebû. Ev rêveberî hê jî 
wekxwe maye. Wate, Rêveberiya Giştî ya 
Karûbarên Xrîstiyanan, di heman demê de 
di nav wezaretê de weke rêveberî û beşek 
xweser jî cîh digre. Di tu welatekî cîhanê de 
mînaka vê yekê nîne. Tirkiye jî di nav de, di 
tu welatên îslamî de jî, wezaretek wiha nîne 
ku ji bo karûbarên hemû ol û baweriyan 
hatibe birêxistinkirin û di nav heman 
wezaretê de mafê birêvebirî û rêxistina 
karên wan hebe. Niha bi vê sererastkirinê 
û bi van biryarên RHK’ê, hemû ol û bawerî 
xwedan heman mafan in. Her hemû jî 
dikarin weke mislimanan bêyî astengî 
karên xwe yên ayînî û îbadetên xwze bilcin, 
perestgehên xwe ava bikin, çalakiyên xwe 
yên çandî û rewşendbîrî bi azadane pêk 
bînin. 

Nûnertiya van baweriyan di rêveberiya 
siyasî de çawaye? 

Hindek ji van baweriyan beşdarê siyasetê 
nabin. Dibêjin em tenê civatên xwedan 
ol û baweriyan in.’ Welce mînak zerdeştî û 
cihûyên Kurdistanê dibêjin ’em nakevin nav 
karûbarên siyasî. Em bo xwe ne tu partiyan 
û ne jî rêxistinên siyasî ava dikin. Em kurd 
in û tenê bi bawerî û ayînên xwe ve mijûl 
dibin.’ Lê hindelc ji wan xwedan partî û 
rêxistinin û siyasetê jî dilcin. Welce rnînak 
xrîstiyan xwedan çend partî û rêxistinên 
siyasî ne. Dîsa êzdî jî di nava Rêveberiya 
HRK e de li Parlamenê de xwedan kursî û 
kotayek cuda ne. Herwiha partiyên îslamî 
jî hene ku çalak in. Sabiî-mendayî jî her 


weke êzdîyan di nava Parlamena Iraq û 
Kurdistanê de xwedan nûnertî ne. 

Bo hêsanlcirina hemû lcar û xebatên ol 
û baweriyan di nav Wezareta Ewqaf û 
Karûbarên Ayînî de çi tê lcirin? Gelo tu 
projeyên we ji bo parastin û berdewama 
van baweriyan hene? 

Ya rastî ji bo van bawerî û olan pêdivî 
bi parastinê nake. Jiber ku kûltûr û çanda 
civaka Kurdistanê ji bo pêkvejiyana hemû 
cûdahiyan guncayî ye. Civak bixwe xwedan 
wê xweşbînî û dilmeziniyê ye ku hemû bîr, 
bawerî û ayînên cûda di nava xwe de qebûl 
dike. Wan dihewîne, diparêze, xweşbîn 
e. Çanda dîrokî ya gelê lcurd û civaka li 
Kurdistanê di vê warî de mînakek gelek 
giring û berçav ê demokrasiyê ye. Dikarim 
bi rehetî bêjim; di nava civaka Kurdistanê 
de tu pirsgirêkek di navbera ol û baweriyan 
de nîne, tu pevçûn an jî nakokiyek olî 
nîne ku bikare civalcê bîne hemberî hev. 
Binerin, niha li Iraqê pirsgirêkek mezin 
di navbera ol û heta mezheban de heye. 
Misliman rêgiriyê ji hemû baweriyên din 
re dikin. Herwiha misliman di nava xwe de 
jî weke şîe û sûnne bûne du beş û şerê hev 
dikin. Li Kurdistanê bi tu awayî nakokiya 
şîetî û sûnnetî nîne. Tu kes rikê êzdiyan, 
mesihiyan û kakeyiyan nîne. Li gel vê yelcê, 
li HRK'e yasa jî ji bo ewlekarî û azadiya 
hemû pêkhate û baweriyên cûda heye. Ev 
yasa dibêje ‘hemû ol û bawerî dikarin bi 
azadî bijîn, bi azadî xwe birêbixin, kar û 
çalakiyên xwe encam bidin.’ Wate; him yasa 
piştgiriya hebûn û jiyana cûdahiyan dike, 
him jî civaka Kurdistanê bixwe lihember 
wan nerm e û rêgiriya hebûna wan nake. 

Bi rastî jî pirgirêka kurd û Kurdistanê, ne 
pirsgirêka ayîn û baweriyan e. Pirsgirêka 
lcurd pirsgirêkek netewî ye. Netewek 
heye ku li vê navçeyê xwedan şêniyek 
mezin e lê bêyî dewlet e. Netewek heye 
ku hemû rejîmên li herêmê zilmê lê dikin. 
Bi taybet jî, piştî damezrandina Iraqê 
heta niha hemû rejîmên wî welatî zilmek 
mezin li gelê lcurd kirine, bi hezaran kurd 
kuştine, komkujî pêkanîne. Di rastiyê de 


ev komkujî li dijî hemû civaka Kurdistanê 
û herwiha cûdahiyên li Kurdistanê bûye. 
Weke mînalc em bêjin, di dema karesata 
Enfalê de ku 182 hezar kurdên mazlûm 
hatin kuştin û wendakirin. Gund û bajar 
hatin hilweşandin, bi dozeran mizgeft 
hildiweşandin û li kêlek de jî heman awayî 
dêrek, an jî perestgeha ayînek din dihate 
xirakirin. Lê hemû pêkhateyan li dijî van 
zilm û zordestiyan liberxwe dan. Bi kurtî 
dikarim bêjim ku Kurdistan ji bo parastin 
û hêminiya hemû pêkhateyên etnîkî û olî, 
cihek aram e û cihê pêkvejiyanê ye. Xalek 
din jî heye ku dixwazim behs bikirn ev e ku 
hindek destên derekî û welatên dervrûberê 
dixwazin Kurdistanê jî bikêşin nav 
nakokiyên olî û mezhabî. Dixwazin hemai 
tundiya li Iraq, Sûriyê û bi giştî li navçeyê 
bigehe nav Kurdistanê jî. Lê bi xweşbextî 
ez dikarin bêjim ku heta niha ev hewldan 
serkeftî nebûne. 




Baş e, projeyên taybet ên ji 
baweriyan tên kirin çi ne? 

Weke tê zanîn, dema ku yasaya jimare 
5 a sala 2015’ê ya derbarê avakirina 
komîsyonên heşt ol û baweriyan de di 
binyada Wezareta Ewqaf û Karûbarên 
Ayînî hate pesend kirin, HRK e bi giştî di 
nav rewşek pir xirap ê aborî û darayî de 




£ 


bû. Ji ber vê yekê, hemû kar û projeyên ku 
bi bûdceyek diyar an jî bi madî tê kirin, 
nikare pêk bîne. Ne tenê ji bo ayînek, ji bo 
tu ayînekê bi taybet nilcare xizmetek li ser 
vî awayî bike. Di vê rewşa qeyrana aborî 
demûçeyên fermanber û karmendan jî bi 
temamî nayê dabînkirin. Ji ber vê rewşê, 
ji bo pêkanîna hindek projeyên taybet ên 
baweriyên cuda, em daxwaza alîkariyê ji 
sazî û rêxistinên navdewletî dikin. Di dema 
erdana qonsolxaneyên welatan de, dema 
heman pirs tê kirin, em daxwaza piştgirî 
û alîkariyê ji wan jî dikin. Herwiha em ji 
rêxistinên navdewletî yên ol û baweriyan, 
yên mislimanan, xrîstiyanan, êzdiyan, 
cihûyan me daxwaz kiriye ku alîkariyê 
bidin da ku em bikarin hindek projeyên 
xwe yên xizmetguzariya van baweriyan 
û avakirina cihên perestgehan, cîbicî 
bikin. Lê belê heta niha li gor pêwîstiyan 
ne tu rêxistinekê, ne jî ti welatekê 
alîkarî ne daye me. Kar û projeyên me 
ji bo berdewamkirina pêkvejiyana ol û 
baweriyên cuda li Kurdistanê hene. 

Niha komîsyonek hevbeş a wezaretê 
heye ku nûnerê her heşt ayînan tê de cîh 
digrin, bi berdewamî ji bo pêdiviyên hemû 
baweriyan lêkolînan dike, raporan amade 
dilce, serdana welatên cuda, kesayetên 
diyar ên ol û baweriyan dike. Ji bo wan 
behsa pêkvejiyana olan li Kurdistanê dikin. 



Herwiha serdana partî û aliyên siyasî yên 
Kurdistanê dikin û ji wan dixwazin ku 
rêgiriyê li hember karûbarên baweriyan 
nekin, nebin sedema nakokiyan di nava ol 
û baweriyan de. Herwiha ji wan daxwaza 
îstîqrar û aramiya siyasî dikin ku di nav 
nakokî û pirsgirêkan de çanda pêkvejiyana 
Kurdistanê zirarê nebîne. Projeyek me 
ya din jî derbarê nûjenkirina cîh û warên 
perestgehên olî yên dîrokî ye. Kurdistan 
cih û meskênek dîrokî yê ol û baweriyên 
cihereng e. Ji dirêjahiya dîroka mirovahiyê 
heta niha gelek ol û bawerî li ser van axan 
jiyane û perestgehên wan ên kevnar li ser 
vê erdnîgariyê hene. Em dixwazin wan 
deveran nûjen bikin da ku Kurdistan 
jî bibe cihê geştiyariya ayînî. Li hemû 
cîhanê geştyar bên û van deveran bibînin. 
Li Kurdistanê mizgeft, dêr, hewra û cihê 
perestgehên kevnar ên êzdiyan, cihûyan, 
kakekî, sabiî, zerdeştî û mesîhiyan heye. Bi 
nûjenkirina van, wê di du waran de feyde 
bigehe Kurdistanê. Him wê bibe dahatek 
aborî û him jî wê cîhan rastiya pêkvejiyana 
Kurdistanê baştir bibîne. 

Neheqî yan jî rêgiriyek li hember 
lcar û hizra baweriyekê bibe, hûn 
weke wezaret çawa li hember vê yekê 
diselcinin, hewlesta we dibe çi? 

Bi tu awayî rêgiriyek li hember ol û 

"Yasayên ii Kurdistanê ji bo 
jiyana hemû cûdahiyan ji yên 
Iraqê şefatir û pêşdetir in. Jiber 
vê yekê jî, hemû şert û mercên 
îro Li Iraqê, Kurdistanê naçarê 
serxwebûnê dikin ku iewma jî 
îro hemû pêkhateyên ayînî û 
netewî Li HRK e berjewendiya 
xwe di Kurdistana serbixwe 
de dibînin û piştgiriyê Li 
referandûmê dikin. Pêkhateyên 
weke xrîstiyan û êzdî ji destê 
siyaset, kom û rêxistinên 
tundrew ên Li Iraqê zirarek 
mezin dîtin.” 


baweriyek din nîne. Her lcesek ku bixwaze 
bi gotin, bi pratîk êrîşê ser ol û baweriyekê 
bike, em weke wezaret bi rêya yasayan li 
hember disekinin. Li dadgehan li dijî wan 
kesan skale an jî gilîname tomar dikin. 

Niha çend rewşên wiha jî hene. Welce 
mînak bijişkek heye li Silêmaniyê û navê wî 
Dr. Ebdulwehîd e, di bin navê parastina ol 
de êrîşek tund kiriye ser êzdî û xrîstiyanan. 
Bi gotin hewl daye dijminatiya baweriyan 
sor bike. Ew kesayetek e lê em welce sazî li 
dijî wî sekinîne û me li dadgehê derbarê wî 
de doz vekiriye û doza wî jî berdewam dike. 
Melayek din jî di pirtûka xwe de êrîş lciriye 
ser kakeyiyan. Heman awayî li dijî wî jî doz 
hatiye vekirin û çûye dadgehê. Ji aliyê din 
ve keselcê din bi gotin êrîş lciriye ser îslam û 
mislimanan, sivikatî kiriye. Li hember wî jî 
heman helwest hatiye wergirtin. Wate li gel 
me hemû êrîşên li dijî ol û baweriyan, rastê 
heman helwestê tên. Di nav wezaretê de 
komîsyonek din jî bi taybet ji bo parastina 
pêkvejiyanê heye ku van dozan dişopîne. 

Li hember gef û êrîşên terorê ku olan 
bo xwe dike kartek, çi karek an jî 
projeyek we heye? 

Rûbirûbûna teror û terorîstan bi du 
rêyan dibe. Rêyek pêwendîdare bi aliyên 
leşkerî û ewlekariyê ku îro li Kurdistanê 
Hêzên Pêşmerge, asayîş, îstîxbarat û 
welatên hevpeyman vê yekê dikin, rêya 
din jî rûbirûbûna hizrî yan jî îdeolojîk e. 

Li HRK'e, Wezareta Ewqaf û Karûbarên 
Ayînî, di tekoşîna li dijî terorê de rolek 
giring dilîze. Bi gotinek din, em bûne 
senger û palpiştiyek duwem ê Pêşmerge, 
heta jinavbirina terorê pêk bê. Ji aliyê 
leşkerî ve Pêşmerge û hêzên ewlekariyê 
karîne terorîstan têk bibin. Lê di warê 
îdeolojîk û hizrî de tekoşîna me hê jî 
berdewam e. Welce em dizanin, DAIŞ li 
ser hizrê tundrewiya olî mezin dibe. Di 
nav Kurdistanê de jî bi vê rêyê hewl dide 
bo xwe piştgiriyê peyda bike. Heta niha 
500 ciwanên lcurd çûne nav vê rêxistina 
terorê. Ji wan nêzîkê 300 kes hatine kuştin, 
ji sedî zêdetir jî carek din vegeriyane mala 
xwe. Hejmarek lcêm maye di nav rêxistinê 


de. Lê ya giring ew e ku ev hizrê tundrew 
hê jî dikare li nav Kurdistanê de bijî û 
alîgiran bo xwe peyda bike. Evyek jî gelek 
xeter û metirsîdar e. Em welca wezaret, bi 
rêya mîmberên mizgeftan, bi rêya kor û 
civînan, bi rêya hevdîtinan li hember hizrê 
tundrewiyê, ji bo şiyarkirina civaka xwe kar 
dikin. Em dixwazin nîşan bidin ku teror li 
dijî hemû baweriyan û hemû mirovahiyê 
ye. Dikarim bêjim ku di vî warî de jî 
serkeftinek hatiye bidestxistin. 

Nêrîna we û herwiha ya pêkhateyên 
cûda yên Kurdistanê ya derbarê 
rapirsiya serxwebûnê de çi ye? 

Niha pirsgirêkek siyasî û civakî ya HRK'ê 
û civaka Kurdistanê li gel Bexdayê heye. 
Rêveberiya navendî ya Bexdayê HRK'ê 
welce perçeyek xwe dibîne lê heta niha xwe 
nêzîkê çareserkirina pirsgirêkan nekiriye. 
Lewma jî, ligel kurdan, hemû pêkhate 
û hebûnên cuda, heman bîr û baweriyê 
de ne ku Bexda neheqiyê li gel wan dike. 
Pêwîstiyên yasayan ji bo pêkvejiyan û 
parastina mafê hemû pêkhateyan li Iraqê 
nayê cîbicî kirin. Di warê yasayî de jî, 
azadiya ku li Kurdistanê heye, li Iraqê nîne. 
Hemû raporên Civaka Navdewletî, herwiha 
yên wezaretên derve yê welatan jî amaje 
bi wê yekê dikin ku azadî û demokrasiya 
li Kurdistanê, gelek pêştire ji ya Iraqê. 
Yasayên li Kurdistanê ji bo jiyana hemû 
cûdahiyan ji yên Iraqê şefatir û pêşdetir 
in. Jiber vê yelcê jî, hemû şert û mercên 
îro li Iraqê Kurdistanê naçarê serxwebûnê 
dikin ku lewma jî îro hemû pêkhateyên 
ayînî û netewî li HRK'e berjewendiya 
xwe di Kurdistana serbixwe de dibînin û 
piştgiriyê li referandûmê dikin. Ji aliyê 
din ve, pêkhateyên weke xrîstiyan û êzdî 
ji destê siyaset, kom û rêxistinên tundrew 
ên li Iraqê zirarek mezin dîtin. Xrîstiyan 
ji hemû Iraqê hatin vederkirin, êzdî bi 
destê DAIŞ’ê hatin qirkirin. Hemûyan xwe 
spratine Kurdistanê. Kurdistan bû strageha 
hemû cudahiyan. Ji bilî baweriyan, ereban, 
tirkmenan jî xwe sipartin Kurdistanê. Jiber 
vê yekê jî cûdabûna ji Iraqê îro daxwaza 
hemû deng û rengên civaka Kurdistanê ye. 

R oja 15 e Gulanê ku dema derçûna govara 
Hawarê ye hersal wek Cejna Zimanê 
Kurdî tê pîrozkirin. 

’ Wek pirraniya kurdên ku di welatên biyanî 
de ji bo xwendinê ji malên xwe dûr dikevin, 
min jî zimanê xwe rind nizanibû. Piştî qedan- 
dina xwendina xwe, nezaniya zimanê min, li 
min, ji berê girantir bûbû. Min dil kir rind hînî 
zimanê xwe bibim. Hawar hat hawar û gaziya 
min û ji min re bû mamoste.” 

Xwendevanê govara Hawarê Elî Seydo, di 
nameya xwe ya 30’ê ilona sala 1932’an de ku ji 
govarê re şandibû wiha digot. 

84 sal berê li peytexta Şam a Sûrî, li kolana 
Salihiyê, dema ku Celadet Bedirxan dest bi 
weşana Hawarê kir, evgovarwek wateya navê 
xwe gihîştibû hawara ziman û wejeya kurdî 
û rewşenbîrên ku ji nivîs û xwendinê re tî 
bûbûn. 

Di destpêka salên 1930’an de li Kurdistanê 
serhildanên netewî hatibûn tefandin. Li çar 
aliyê Kurdistanê aramiyê konê dagirtibû. 
kurdan hêrs û hesreta xwe ji bo serhil- 
daneke din tûj dikirin. Ronakbîrên ku piştî 
serhildanên nîvmayî li sirgûnê gihîştibûn 
hevûdû, berê xwe dabûn karên rewşenbîrî û 
projeyên çandî. 

Celadet Bedirxan piştî şikestina serhildana 
Araradê û lewazbûn û nakoldyên navxweyî 
yên Rexistina Xoybûnê ji bo hêviyeke nûh 
bide kurdan, berê xwe da karên ku heta hingê 
di bin siya siyasetê de mabûn. Li gor wî dema 
siyaset xetimî, rewşenbîr û serekên kurdan 
divêyabû ji bo parastin û pêşxistina nirxên 
netewî hewl bidana. Bi vî awayî Celadet 
derxistina govarekî çandî/netewî dabû berxwe 
û piştî amadekariyên dirêj di 1’ê Gulana sala 
1932’an de dest bi weşanê kiribû. Navê govarê 
Hawar bû. Hawar ji Kurdistanê dûr li sirgûna 
Şamê dest bi weşanê kiribû. 

Govara Hawarê ji sala 1932’an heta sala 
1943’an hat weşandin. Di van salan de bi 
giştî 57 hejmarên govarê derketin. Ji hejmara 
yekem heta 24’an Hawar bi alfabeya erebî hat 
çapkirin. 

Piştî alfabeya ku Celadet ji bo nivîsandina 
kurdî danî berxwe, Hawar ji hejmara 25’an 
heta ya dawîn yanê heta hejmara 57’an jî bi 
tîpên latînî hat çapkirin. 

Govara Hawarê bi naverok, xebat û ber- 
hemên xwe ve wek ekolekî di rewşenbiriya 
kurd de cîh girtiye. Hawar ji alî çand, ziman 
û wêjeyê de bi naveroka xwe ya dewlemend 
gelek ronakbirên kurd ku asasê hunermendî 
û zanîna xwe ji Hawarê girtin, gihand. 
Rewşenbir û nivîskarên kurd ku ji Hawarê 
gelek tişt fêrbûn û hîn jî li ser rêça wê dimeşin, 
qedr û qîmet û rûmeta vê govarê hîn jî jîndar 


Ji alî wêje û folklora kurdî de jî govara 
Hawarê gelek xebatên hêja kiriye. Hawar di 
warê wêje û ziman de wek pirtûka pîroz ya 
kurdiya nûjen e. Govar di wêjeya kurdî de 
wek dibistana bilind û nivîskarên wê jî wek 
mamosteyên pêşîn tên qebûlkirin. 

Naveroka Hawarê 

Govara Hawarê bi weşana klasîkên kurdî 
ve ew berheman ji nûh ve vejandiye. Celadet 
Bedirxan girîngiyeke taybetî daye xebatên li ser 
berhemên klasîk û li gor îmkanên xwe cîh daye 
klasîkên kurdî û ew careke din jiyandiye. Li 
aliyê din pirtûkxana Hawarê jî gelek dewle- 
mend bûye. Di salên çapê de 17 pirtûkên hêja ji 
alî weşanxana Hawarê ve hatine çapkirin. 

Celadet Bedirxan û hewalên wî yên nivîskar 
û kedkarên Hewarê di warê wergerê de jî 
xebatên giranbiha kirine. Di Hawarê de gelek 
nivîsarên hêja ji zimanên biyanî wergerandine 
kurdî û kurdan ji edebiyata cîhanê agahdar 
kirine. 

Taybetiyeke govara Hawarê qîmetdayîna 
nivîsên xwendevanan e. Rûpelên govarê 
hertim ji xwendevanan re vekirî bûne. Bi saya 
weşandina van nameyan gelek nivîskarên 
nûgihîştî bi saya Hawarê zanîn û nivîskariya 
xwe pêşve birine. 

Hijmarên Hawarê ji î’ê heta 23’an, ku bi 
tîpên erebî bûn, ji alî Mihemed Beldr ve, di 
sala 1980’an de, li Swêdê wek dû cîlt hatine 
weşandin. Di salên 1970’an de ji hejmarên 
24’an heta 57’an ji aliyê Weşanxana Bahoz ve 
wek pirtûk li Ewropa hat weşandin. Herwiha 
di salên 2001’an de Hawar wek dû cîlt bi tevî 
hemû hejmarên xwe ji alî Weşanxana Nûdemê 
vehatiyeweşan. 

Di hejmarayekem, rûpelayekem de bi navê 
sernivîsara "Armanc, awayê xebatê û nivîsan- 
dina Hawarê" nivîsek destpêdike û hetan 
rûpela çarem berdewam dike. Di vê nivîsê de 
li ser awayê xebat û nivîsandinê tê sekinîn. Ev 
sernivîs bi van gotinan destpêdike: 

"Hawar dengê zanînê ye. Zanîn xwe nasîne. 
Xwe nasîn ji me re rêya felat û xweşiyê vedike. 
Her kesê ku xwe nas dike; dikare xwe bide nas 
kirin. Hawar a me berê her tiştî heyîna zimanê 
me dê bide nas kirin. Lewma ku ziman şertê 
heyînê a pêşîn e. „ 

Di rûpela çar û pêncan de alfaba kurdî 
heye. Di dawiya nivîsa li ser alfaba kurdî de, 
dibêjê dûmahîk heye. Di rûpela çar û pêncê 
de stûna feqehan û ya zarokan heye. Ev nivîs 
bê îmze ne. Di vê hejmarê de Dr. Kamûran Alî 
Bedîrxan, li ser "Edebiyata Welatî" nivîsandiye. 

Kamûran Bedirxan di vê nivîsa xwe de li 
ser girîngiya edebiyatê disekine. 

Qedrîcan ji bo Osman Sebrî nivîsêk bi 
sernavê "Hawar hebe, gazî li dûye" serpêhatî 
û helbestêkî nivîsandiye. Di hejmara Hawarê 
ya yekem de ji bo alfaba kurdî, bangêkî ji 
xwendevanan re heye. govara Hawarê, hêvî 
ji xwendevanan dike ku alfaba kurdî ya be- 
lavkirine, yek bi yek, xêz bi xêz, pirs bi pirs bix- 
wînin, qenc bala xwe bidin û herçi kêmasiyan 
bibînin, binivîsînin, da ku ew wan kêmaniyan 
rast bikin. Di rûpela dawî ya vê hejmara yekem 
de jî ferhengok heye. Di ferhengokê de wateya 
peyvên wek "armanc, bendewar, erdnîgarî, 
bingeh, ciyok, dehker, dîrok, jînenîgarî, 
pronivîs, ferhengok û zimanzanîn" ku îro jî 
gelek tên bikaranîn, hatine nivîsandin. 


Hawar a Mîr Celadet 


dihêlin. Helbet rewşenbîrên Kurd zahmetiyên 
ku Celadet ji bo derxistina vê govarê dîtiye jî bi 
bîrtînin. 

Nivîskarên Hawarê 

Di Hawarê de gelek rewşenbîrên wek, 
Kamûran Bedirxan, Osman Sebrî, Nûredîn 
Zaza, Sûbhiyê Diyarbekirî, Cigerxwîn, Qedrî- 
can, Ekrem û Qedrî Cemîlpaşa, Cemîlê Haco, 
Nemirê Miksî, Dr. Ehmed Nafiz, Rewşen 
Bedirxan û gelek kesên din nivîsandine. Hawar 
bi vê taybetiya xwe bûye wek dibistaneke 
gihandina rewşenbîrên kurd. Di vê govarê de 
gelek kesên ku di demên dawîn de nav dane jî 
dest bi nivîsandinê kirine. Nûredîn Zaza wek 
mînakekî nifşa Hawarê ye ku di vê govarê de 
gihaye. 

Celadet Bedirxan jî di Hawarê de ji bilî 
navê xwe yê tê zanîn, bi gelek mahlasên din 
jî nivîsandiye. Navên wek "Bavê Cemşîd û 
Sînemxanê", "Herekol Ezîzan", "Nêrevan" û 
"Bişarê Segman" di nivîsên wîyên Hawarê de 
hatine bikaranîn. Di navnivîskarên Hawarê 
de Rewşen Bedirxan xwedî rolekî taybetiye. 
Rewşen Bedirxan, gerelc bi jinbûna xwe, gerelc 


bi xebatên xwe yên siyasi û rewşenbîrî, mîrasa 
malbata Bedirxan gihandiye xeleka dawîn. 

Armanc afirandina rêzimanê kurdî 

Yek ji armancên Celadet Bedirxan bi derx- 
istina Hawarê, afirandina rêzimanê kurdî bû. 
Ji ber vê yekê wî gelek car li ser gramêra kurdî 
nivîsandiye. Ji ber ku ewxwedî û serperiştê 
govarê jî bû, hemû gotar di bin çavdêriya wî 
de, bi standarda ku wî dabû Hawarê dihat 
weşandin. Ji ber vê yekê govar bi giştî bi 
zimanekî petî û resen derketiye. 

Di xebatên li ser mijara ziman de ji alî 
nivîskarên govarê gelelc gotin û peyvên nû jî 
hatine afirandin. Afirandina peyvan bi pisporî 
û li ser qeyd û ahenga zimanê kurdî hatine ki- 
rin. Heta niha rewşenbîr û zimanzanê Kurd di 
nivîsên xwe de, bi giştî, li ser qeyd û rêzimana 
Celadet Bedirxan tevdigerin. 

Govara Hawarê hîmê alfabeye latînî-kurdî 
jî daniye. Bi vê alfabê xwendin û nivîsan- 
dina kurdî hêsan û zelal bûye. Ji ber ku bê 
rastnivîsîn, rêziman jî nedibû, Celadet ji bo 
sazkirina ferhenga kurdî, ferhengoka Hawarê 
jî afirandiye. 

Hebûna kurdan bi ziman ve giredaye! 




Asîmîlasyon 
Pişaftin sûcê- 


\p 

b 


Îbrahîm Gênç 



Ji ber ku zimanzanê kurd ê navdar Celadet 
Alî Bedirxan di 15’ê Gulana 1932’an de govara 
Hawarê bi tîpên latînî weşand, ji 2006’an vir 
ve 15’ê Gulanê weke “Cejna Zimanê Kurdî” tê 
pîrozkirin. Lewma di seranserê hefteyekê de 
ji aliyê saziyên kurd gelek panel û çalald tên 
lidarxistin, gelelc daxuyanî tên weşandin. Bi 
rastî keda Celadet û rêhevalên wî di pêşxistina 
ziman û edebîyata kurdî de zehf e. Weke tê 
zanîn, ji ber ku zext û zordariyê Celadet û 
rewşenbîrên kurdan ji Bakurê Kurdistanê berê 
xwe didin Rojavayê Kurdistanê. Gelek balkêş 
e ku çîrûska standartîzasyona zimanê kurdî 
li parçeyê Kurdistanêyê herî piçûk, ango li 
Rojavayê veda. Lewra rewşenbîrên kurdan piştî 
têkçûna serhildana Şêx Seîd û Agiriyê biryar 
dan ku ew dê bi pênûsa xwe berxwe bidin. Ji ber 
vê yekê, Celadet di 15’ê Gulana 1932’an de govara 
Hawar û Ronahî, ku bandora van govaran li 
ser modernîzebûna edebîyata kurdî mezin e, 
diweşîne. Li dor Hawarê rewşenbîrên weke 
Kamûran Alî Bedirxan, Osman Sebrî, Nûrettîn 
Zaza, Qedrîcan, Cegerxwîn hwd. kom dibin 
û “Ekola Hawarê” diafirînin. Ekola Hawarê ji 
bo ku di kurdî de standartîzasyon çêbibe bi 
hişmendî dinivîsînin. 

Ew hişmendiya ekola Hawarê di sedsala 
15’an de ji Eliyê Teremaxî, Ehmedê Xanî û Hacî 
Qadirê Koyî heta salên 1950’î hat. Ji ber ku zext 
û zordariya li ser kurdan, meseleya ziman û 
edebîyata kurdî li paş ma. Lê gelê kurd bi saya 
xencera kurd xwe parast. Ji ber vê yekê ez dix- 
wazim bala we bikişînim li ser çîroka “Gazinda 
Xencera Min” a Celadet. Lewra di vê çîrokê 
de her çiqas “qelem” dibêje, “pêşketina ziman 
û edebîyat bi saya min bû” jî “Xencer” wiha 
daixife: “Ez her tim li cem we sekinîm û min 
zimanê te parast, lê qelem ew nekir. Jibîr neke 
ku mêreld bê çek, dişibe mêrekî bê neynûk. 


Lewma her kes dikarê wî bipelçiqîne. Ji ber vê 
yekê qiymeta min bizanibe!” Lê îro gelê kurd 
li hemû deveran divê him xencera xwe, him jî 
qelema xwe xwedî derkeve. Kurdek ne dikare 
xencerê deyne erdê, ne jî dikare dev jî qelemê 
berde. Bi taybetî jî di vê serdemê de qelema gelê 
kurd zêde bixebite. Lewra xwepişaftin, îro li ser 
gelê kurd xetereya mezintir e. 

Ji ber ku xwepişaftin rojbiroj di nava gel de 
belav dibe, divê hemû sazî, partî û rewşenbîrên 
kurdan li ser vê meseleyê rawestin. Bi rastî, di 
nava zarok û jinan de zimanê tirld bi hêsanî cih 
digire. Ango hatiye radeyekê ku jinên kurd ên 
ne xwende jî hewl didin bi tirkî biaxivin. Ji xwe 
haya dewletê ji vê xwepişaftinê heye. Ji ber vê jî, 
qedexên li dijî ziman radike, lê ji bo pêşketina 
ziman tu gavan navêje. Divê meseleya zimanê 
kurdî ji niha şunde ji aliyê civaknasiyê ve bê 
nirxandin. Heta çend sal berê jiyana gelê kurd 
ev qas ni fireh bû. Herwiha gelê kurd dikaribûn 
jiyana xwe ya rojanê têrî xwe vegota. Lê dinya 
pêşket, teknolojî pêşket û derfetên ragihandinê 
zêde bûn. Berevajî van geşedanan jî gelê kurd 
bi zimanê xweyê zikmakî perwerde nedît. 
Lewma gelek mirov bi kurdî dest bi axaftina 
xwe dikin lê di mijarên termînolojîk de dibêjin 
“Kurdiya min ne têr e, ez ê bi tirkî biaxivim.” 
Vaye xwepişaftin ji vê niqteyê destpê dike. Hal- 
bûld zimanê kurdî gelek dewlemend e û mirov 
dikare mijarên kompleks jî bi kurdî vebêje. 

Motîvasyona ziman a kurdan 

Gelê kurd di vê pêvajoya dijwar de armanca 
xwe ya sîyasî çi dibe bila bibe divê li ser ziman 
bisekine. Lewra paşguhxistina ziman, dê bi xwe 
re motîvasyona doza neteweyî jî ji holê rake. 
Eger em behsa asîmîlasyona lcu li ser ziman 
bildn, vê demê navê pirsgirêkê dibê “hebûnê û 
“neman.” Lêbelê hebûn û nemana gelen jî bi 
parastina ziman a neteweyî giredaye. Ji ber vê 
qasê motîvasyona sereke ya tevgera siyasî ya 
kurdan û ya dildarên wê divê “zimanê zikmakî” 


be. Ji ber ku ne dinya û ne jî Tirldye di nava şert 
û mercên panzdeh sal berê da nînin, bi tenê 
axaftina ziman têrî parastina kurdî nake. Heger 
hewl û meqsed ew be ku ziman bi tenê bildn 
malê grûbekê, wê demê dê nebe zimanê netew- 
eywld, lê dê bibe “zimanê jargoneld”. Ji ber vê 
yekê divê polîtîkayeke ziman a giştî bêavaldrin 
ku bila hemû kurdan hembêz bike. 

Divê alternatîf bên afirandin 

Ji bo ku pêşî li xwepişaftinê bê girtin tiştên ku 
divê bê ldrin gelek in. Berî her tiştî hewce ye ku 
ji bo her herêmeke kurdan divê programeke zi- 
man hebe. Lewra îro bi taybetî jî li Riha Semsûr, 
Entab û li gelek deveran, zarokên kurdan ketine 
pêsîra asîmîlasyoneke xwezayî. Lewma li pêşiya 
me du vebijark hene: An emê li seranserê Kurd- 
istanê xwedan li formulên navbirê yên der heqê 
ziman de derkevin û asîmîlasyonê egle bildn 
an jî bi tenê ji bo herêmên krîtîk, di çarçoveya 
plansaziyekê de em ê formuleke navbirê tetbîq 
bildn. Ji ber vêyekê, dersên kurdîyên bijarte di 
polên 5,6,7 û 8’an de girîng in. Bi saya van der- 
san belld gelek zarokên kurdan dikarin kurdî 
nas bildn. Her wiha bi tayînldrina mamosteyên 
kurdî bi xwe re bazara zimanê kurdî jî diafirîne. 

Lêbelê dema ku me behsa zimanê kurdî ldr, 
divê teqez behsa keda Kurdî Der û Enstîtuya 
Kurd a Stenbolê were ldrin. Lewra ev saziyên 
kurdan bi dehan sal e, di nava şert û mercên 
dijwar de bi kedeke bêhempa xebatên xwe 
yên ziman meşandin. Li gorî min, ev her du 
saziyên ziman jî, di dîroka kurdan de dê weke 
“saziyên kurdan ên manevî” werin nivîsandin. 

Ji xeynî saziyan govarên kurdî yên bi dehan sal 
in tên weşandin jî ji bo pêşxistina kurdî gelek 
girîng in. Lewma navê govara Nûbiharê ya ku ji 
1992’an heta niha bênavber tê weşandin, divê di 
serpêhatiya zimanê kurdî de were bilêvldrin. Lê 
îro şunde, ji ber ku jiyana gelê kurd jî berfireh 
bû, divê ji bo kurdî hin alternatifên din jî bê 
dîtin. Ji ber vê armance ez du sal in dixebitim ku 


bila kurdi di Navenda Perwerdehiya Gel (Halk 
Egitim Merkezi) de cih bigire. Bi ya min, ji bo 
bazara zimanê kurdi çêbibe ev lazim e. Jixwe 
evxebata min hat qebûlldrin. Eger pirsgirêk 
dernekeve, ji meya îlonê şunde qursên kurdî dê 
di bin banê Navenda Perwerdehiya Gel de bên 
veldrin. 

Daxwaza kurdan çi ye? 

Her çiqas gelê kurd ji ber ku hevsengiya 
sîyasetê hin destkeftiyan têrî xwe dibîne jî di 
nava dilên hemû kurdan de azadî heye. Di 
nava vê azadiyê de perwerdehiya bi zimanê 
zikmakî daxwaza sereke ye. Ji ber vê yekê, 
dersên bijarte û hin geşedanên din ên der barê 
ziman de ne bes in. Lewra gelê kurd dibêje “Ez 
ji netewek im û divê netewek xwediyê çibe em 
ji wan dixwazim.” Lê berevajî vê, zarokên kurd 
îro li Tirldyeyê hê jî nikarin bi zimanê xwe yê 
zikmakî perwerde bibînin. Her wiha kevnarx- 
ane, pirtûkxane, dibistan, enstîtuyên gelê kurd 
tune ne. Lewma di nava vê serdemê de bi kurdî 
axaftin teqez ne bes e. 

Dawiya dawîn ziman nîşana netewbûnê 
ye. Eger zimanê kurdî lawaz bikeve, dê mejî û 
mantiqê zarokên kurdan jî xirab bibe. Ji ber vê 
yekê, ji aliyê partî û saziyên kurdan divê kon- 
greyek li ser zimanê kurdî were lidar xistin. Divê 
teqez were fêmldrin ku berxwedan û têkoşîneke 
bê ziman, meseleya nasname jî ji holê radike. 
Lewma ez dixwazim ku nivîsa xwe bi gotina 
Celadet Elî Bedîrxan bi dawî dildm: “Kuro eyb 
e, şerm e, fehît e. An hînî zimanê xwe bibin, an 
mebêjin em kurd in... Bê ziman kurdîtî ji we re 
ne tu rûmet e, ji me re rûreşîke giran e...Pesn û 
şabaş û hezar pîroz ji wan re ko hînî xwendin 
û nivîsandina zimanê xwe bûne û bi vî awayî 
mifta heyîna xwe xistine bêrika xwe û ji bin 
bandêra miletên biyanî bi der ketine... Heyf û 
xebînet û hezar mixabin, nemaze ji wan re ko 
bi zimanên din dizanin bixwînin binivisînin û 
elfabiya zimanê xwe hêj nas naldn...” 

Miraz Babij 


(( \ T ameyê nê zatî tam Usman Esad 
I Efendîyo Babij o. Usman Esad 
1 1 Efendî serra 1852 de Sêwregi de 
maya xo ra beno. Pîyê Usman Esad Efendî, 

Hecî Eyûb Efendî yo û maya ci Emîna Xanim 
a. Usman Esad Efendî Qurano pîroz wend 
tepîya, diwês îlmî qedênayî. Ey ra tepîya ey 
dest bi seydayîye kerda. Na seydayîya xo çend 
serrî dewam kerda. No çax de muftîyê Sêwregî 
zî ravêrnayo. Nê merdimê erjîyayeyî çaxo ke 
feqîyîye kerda helbestê klasîkî zî nûsnayê. Bi 
zarê kurmancî û zazaki ya xeylî şiîrê klasîkî 
zî nûsnayê. Serra 1905 de badê mergê muftîyê 
Sêwregî bîyo muftî. Usman Esad Efendî, vîst û 
çar serrî muftîyîye kerda. Serra 1917 de rutbeyê 
mexrecî deyêno ci ke no rutbe îlîm de xeylî 
rutbeyêko berz 0. 

Esad Efendî mewlîdê xo serra 1903 de nûs- 
nayo. Usman Esad Efendî zarê zazakî (dimilî, 
lcirdkî, kirmanckî) û kirdasî (kurmancî); 
ziwanê erebkî, fariskî û ziwanê usmankî 
zanayêne. Usman Esad Efendî 23 Adare 1929 de 
77 serre bîyo se şîyo rehmet. Tirba ci qebrîstanê 
Sêwregî de ya.” 

Babeta na xebat e; goreyê beşanê ke sey 
homa, tewhîd, ne’t, munacat, mewlîd, sîyer, 
mî racîye, şemaîlî hîlye ûsn. analîzkerdişê 
mewlîdê Usman Esad Efendî Biyîşê Pêxemberî 
yo. 

Na xebata xo de ez do mewlîdê Usman Esad 
Efendî ra, nuşteyê ke derheqê nê mewlîdî 
ameyê nuştiş û mewlîdanê bînan ra îstîfade 
bilcera. Amacê mi 0 yo lce; ez mewlîdê Usman 
Esad Efendî goreyê tewiranê edebî tesnîf bikera 
û kamcîn beyt, kamcîn beşê edebîya tekildara 
tesbît bikera. 

Mamosta A. Rahman Adakî kitabçeyêxo de 
nê tewirî wina kategorîze kerdê: 

DÎN: Homa, Tewhîd, Munacat, PÊXEM- 
BER: Ne’t, Mewlîd, Sîyer, Mi racîye, Şemaîl- 
Hilye, ZANÎSTÊ ÎSLAMÎ: Menzûmeyê Eqaîdî, 
Mehşer, Tecwîd, TESEWÎF: Tesewif, Dewrîye, 
HESKERDÎŞ/EVÎN: Siruşt, Geşt, Beharîye, 
TERZÊ EDEBÎ: Medhîye, Mersîye, Fexrîye, 
Hîcvîye, Pendname, Guftogo, TARÎX: Tarîxê 
Kurdan, Cengname, Ehlê Beyt/Kerbela, 

ZÎWAN: Menzûmeyê Gramerî, Ferheng, BÎYO- 
GRAFÎ, FOLKLOR, FABL, WERD. 

Herçiqas tewirê edebî seke mi cor ra nuştê bê 
zî, her eserî de nê tewirê edebî pêro çin ê. Coka 
ez do tena ê ke mi mewlîdê Usman Efendî de 
tesbît kerdê binusa. Tewirê ke mi mewlîdê Us- 
man Esad Efendî de tesbît kerdî nêyê; 

1. Tewhîd û mimûneyî: 

Tewhîd, zîwanê erebkî de bi manaya 
yewkerdişê çîyêkî yeno şixulnayîş. sey termêko 
zanistanê eqaîd û kelamî zî, yeno manaya 
bawerîya yewbîyayîşê Homayî û çinbîyayîşê 
şerîkanê Homayî. 

Bi namê wahîrê no ard û azmîn / Ke ma dest 
kerd bi no girwedo rengîn 

Şima hemdê xwe Ellay rê biyarin / Şew û roj 
qapîdê ey di biqarin. 

2. Munacat û mimûneyî: 

Munacat, ziwanê erebkî deyeno a mana 
ke mabênê di kesan de qiseyîkerdişêko 
(qalkerdişêko) nimite. Lîteraturê dînî de 
munacat, Homayî ra waştişê çîyêkî îfade keno. 


Mewlîdê Usman Esad Efendî 

Munacat zafane, mesnewî û dîwanan de sey 
beşêko musteqîl ca gêno. 

Ya îlahî hurmetê pêxemberî / Ey cenabê 
Mistefa tacê serî. 

Hurmetê hersandê çimê sadiqan / Adirê 
kilandê pîzey, aşiqan. 

Hurmetê Tewrat û Încîl û Zebûr / Nûrê 
Furqan, cennet û xilman û hûr. 

Hurmetê ey yari xarê Ehmedî / Hem Umer 
Farûq û şahê sermedî. 

Qedrê ‘Usman ey xelîlê Muhemmedî / Hem 
Elîyyul-Murteza lajê dedî. 

Ey di textê Ehmedî di ya Xuda / Ti bi se serrî 
kerê ya Rebbena! 

Roj bi roj tûj kerê şimşîrê cey/ Kor kerî ti 
dişmenandê dîndê ey. 

Ey dima ti ummetê pêxemberî / Şa kerî ya 
Rebb ti roja mehşerî. 

Pêr û pîrbanê peyanê haziran / Ti bi enbazê 
Resûlî kî înan. 

Hem peyanê haziran ya Rebbena / Ti bi cen- 
net şa kî înan ya Xuda. 

Wahîrênêzadî Rebbul-alemîn/ Ef kî emrû 
maldê ey berket defîn. 

Hem viraşdoxê kitabê xasekî / Laj muftîdê 
ke[h]andê Sîweregî. 

Yanê ‘Usman Es ed û ti ey qijî / Laj hac Eyûb 
Efendî Babijî 

Ey û lajî pêr û pîrbanê verî / Ef kerî ti merdi- 
manê ey berî. 

0 ki nuşte kerdo no Mewlûdê ma / Cenneti 
edn û miyandê cidi ca. 

A dinî û na dinî di dî necat / Kam ki wend 
pêxemberî rê eselat. 

3. Ne’t û mimûneyî: 

Ziwanê erebkî de ne't, pesindayişê yew çî 
îfade keno. Lîteraturê edebîyatê klasîkî de zî 
ne't, pesindayîşê cenabê pêxemberî yo. 

Ganê ey, va, çunkî nûr bî, nêdî kes / Serseya 
ey mu cîzat, no to rê bes. 

Hurke roj parçêndê hewrî ey ser a /Kerdi 
sersey ey rê, geyrayên dima. 

Verre 0 pewte bi axû, va ci ra / “Axu tewrê 
min biyo, mewwî mi ra.” 

Çaxo dara xurmê rona ê nebî / Dest di xurma 
da û her kes mêwe dî. 

Va ki, engiştanê ê pêgemberî /Aw, ard û werd 
ci ra bol eskerî. 

Hem bi engiştên îşaret aşmî ra / Kerd û aşmî 
bî di felqey rew bira. 

Ger bibo se serrî emrêm xiram / Ez biyamo- 
ran bi to nêbo temam. 

Çunkî îta kerd temam ma mu cîzat / Arê bin 
pêser, biwanin eselat. 

4. Mewlîdname û mimûneyî: 


Çekuya mewlîdî erebkî ya û 
mayaxorabîyayîşê (ji dayikbûn) yew kesî îfade 
kena. Edebîyato klasîk de, menzûme yê ke 
derheqê mayaxorabîyayîşê cenabê pêxemberî 
de ameyê nuştene, ci rê vanê mewlîd. 

Amîne va “Hurke serr di mengî ra / Ame 
vengên: “To dir esto Mistefa.” 

“Adem ame” va “mi rê menga verên” / Va: 
“Amîne to nilca dî dewletên.” 

Ame menga didinî di Şît bira / Pîzedê min rê 
selamên ard bi ca. 

Ame menga hîrinî îdris, deza / Va: “Werekê 
min bi to,yaAmîna!” 

Ame Nûh menga çeharî bêguman / Va kî: 
“Pîzey to yo wahirê Quran” 

Menga pancî ame Hûd, va: “Amîna / Pîzeyê 
to yo hebîbê Rebbê ma.” 

Menga şeşî ame Îbrahîm Xelîl / Va kî: “Lajê 
to bibo ma rê delîl.” 

Menga hewtî ame Îsmaîl bi min / Va kî: 
“Pîzey toyo Muhemmed, lajê min.” 

Menga heştî ame Mûsa va: “Bizan / Lajê to 
pêxemberê axirzeman” 

Menga new di ame îsa ba edeb / Va kî: “Lajê 
to bibo mîrul-ereb.” 

Kam ki wazeno gunay efû bi wa / Wa biwano 
Ehmedî rê esela. 

Va Amîne: “Ta bî new mengî temam / Ame 
xaîb ra melekên, da selam.” 

Va: “Werekê min bi to ya Amîna! / Ha bi to 
bol dewletên emşo deya. 

Emşo yeno to ra menga çaresî / Zeydê cey 
dinya di nêdî qet kesî. 

Name da ci Heq te ala, Amîna / Ehmed û 
Mehmûd, Muhemmed Mistefa.” 

Va: “Min dî hîrê melek bî eşkera / Her jewî 
destên di beyraqên, bira. 

Jewî berd mexrib, jewî zî rojhelat / Jew zî 
Ke’bî ser di daçikna bî raşt. 

Bol melekî zî înan dir bî bizan / Key min zey 
Ke’bî tewaf lcerdên înan. 

Ez di no hal di biyan amey min dî / Qapi ra 
kewtî zere hîrê cinî. 

Jew ci ra Hewa cinî Adem nebî / Jew zî Asiya 
cinî Fîr ewn bî. 

Jew zî may îsayê, Meryem namê ay / Ez 
senîn vajan bi to rindayê cay. 

Hurke jew roniştî ê kiştêndê min / Hemberê 
vinderdî jew xizmet dîyin. 

Perdeyê çeşmandê min kû werziya / Bol 
ecebî dî mi, 0 ça eşkera. 

Hûrîyê cennet di tim amê û şiyîn / Him 
temaşa tayinan xizmet dîyin 

Ez biyan teyşan û pîzey min veşa / Min zi 
înan aw waşt, înan zî da. 

Zeydê vewra serd û sipe, tamşeker / Min 
şimit, lcewtan zi xo hem bêxeber. 


Bado teyrên ame dest eşt paşdê min / Va: 
“Vilêna paşt û aşt û naştê min.” 

Ame dinya a sa et sultanê dîn / Nûr di xerq bî 
va no erd û azmîn. 

Heme mexlûqî dinê veynda û va: / “Merheba 
to rê Muhemmed Mistefa ! 

Merheba, ey melhemê pîzey kulan / Mer- 
heba, ey serwerê pêxemberan! 

Merheba, kana şefaet Merheba! / Ti bi xeyr 
amey, to rê bo se merheba. 

Merheba, ti yê ricacî rûsiyan / Merheba, 
dermanê qelbê nêweşan! 

Merheba, ey mexzenê şer e Rebbî / Merheba, 
ey serwerê hurna dinî! 

Merheba, ey nûrê çimê ummetan / Merheba, 
pêxemberê axirzeman! 

Merheba, ey ti îmamê enbiyan / Merheba, ey 
ti delîlêwelîyan!” 

A şewa ki Ehmed ame na dinî / Erd û azmîn 
mijde da, va jewbînî 

Va, înan keyf kerd û vatên hurke jew / 
“Hemdûlîllah k' ame ma rê menga new.” 

Ke’be, va, Keyfan ra a şew reqs kerd / Kerdi 
keyf Ellay rê û secde kerd. 

Ame azmîn ra melekîn bêguman / Ard înan 
ra jewwî îbrîq, jew legan. 

Jew girotbî dest di desmalên herîr / 
“Barekellah fîlce ya bedre'l-mûnîr!” 

Ay melekî va bi awda Kewserî / Pakî şutdî 
ganê ê pêxemberî. 

“Ard înan” va “morê ê pêxemberî / Na mi- 
yandê qolinc ey di vist berî” 

Ta înan mor kerdo, cayê mor bira / “La îlahe 
îllallah” va neqşî ra. 

Bi çinay cennet di pişt qundaxê cey / Eşti 
desmalên bi serdê rûdê ey. 

Caydo ronay ey bi îzzet, ey bira / Nêdî dor 
çoşmeydê, xo ra kes bira. 

Çaxo akerd hurna çiman Amîna / Heyretên 
bol da bî ay girwe hina. 

Ne rnelelc mend û ne merdim, ne cinî / Nêdî 
dor çoşmê hoyna ey nebî. 

Zirê ame qe jî nêdî lajê xo / Hersî rijnay va: 
“No girwe do se bo ?” 

Naşt û aşt di çimî çarnay dî nebî / Cado 
tenha kerdo secdeyê Rebbî. 

Va: “Ruyê xo hetê Ke’bî kerdbî 0 / Rebbî ra 
kerdên rica ummetê xo.” 

Hey xedaran, ya şima vanê ki “Ma / Ummetê 
pêxemberî mê” zûrî ra. 

Ya senîn zûrî niyo, ey bêheya! / Çewreşên 
kerdî rica ma, Rebbî ra. 

Emrê ma resna bi çewres Talimîn / Nêşimê 
ma raydê raştî ser fimên. 

Arê bin pêser, binalên, ey bira! / Hem bi- 
yarên tewbe, ta efû bê şima. 

Ey dima bol nêşî, -va kî- pêrê cey / Ecel ame 
merd û peyamber û bî sey. 

Bado may zî merd, pira -va- ey dima / Bi- 
yetîmî gird bî, ta çewres resa. 

Ta bî çewres serrî, Ellay da bi ey / Kerd bi 
en am va ci rê pêxemberey. 

Ayet ayet ame Quran bî temam / Kilmkî ma 
zan qisey bes wes-selam. 

Kam ki wend ey serwerî rê eselat / A dinî di 
adirî ra dî necat. 

Çunkî îta bî temam mewlûdê cey / Mu cîzatê 
ey biwana çend qisey. 

Analîzê mewlîdê Usman Efendî keyepelê ma 
www.basnuce.com ra biwanê. 

Înîsiyatîfa Rewşenbîran kurdan nêzîld hev dike 


Bawer Hizanî 


R ûdanên herî dawî yên li Rojhilata 
Navîn, tesîreke mezin li ser hemû 
Kurdistanê dikin. Bi taybetî êrîşên 
DAIŞ eyên li ser Rojava û Başûrê Kurdistanê 
û destpêkirina şer di navbera PKK e û dewletê 
de li Bakur wek qonaxeke nû tê hesibandin. 
Rewşenbîr, rûsipî û zanayên kurd û li diaspo- 
rayê geşedanên li herêmê û li Kurdistanê ji 
nêz ve dişopînîn. Herwiha komeke rewşenbîr 
ji welat û ji diasporayê pêk tê bi mebesta 
balkişandina ser rewşa Kurdistanê û xelkê 
kurd însiyatîfek avakir. 

însiyatifa Rewşenbîrên Kurdistanê heta niha 
li Qefqasyayê û û li Ewropayê li hev kombûne 
û rewşa Kurdistanê nirxandine. Herî dawî 
rewşenbîrên kurd li Stenbolê li hev kombûn. 
Endamên Komîteya Însiyatîfa Rewşenbîrên 
Kurd, Agirî Soran, Yusuf Ziya Döger û Şahidin 
Şimşek îi ser armanc, xebat û pêwendiyên xwe 
ji BasNûçe’yê re axivîn. 


evcud 
End 
Kurd \ 
de dib( 


Yusuf Ziya Döger: Kurd ji hev cuda ldrin û 
dahî kûr ldrin 

amê Komîteya Însîyatîfa Rewşenbîrên 
Yusuf Ziya Döger di derbarê însiyatîfê 
dibêje ku armanca wan ya sereke pêşiyê li 
wê cihêtiya ku dibe sedem kurd ji hev veqetin 
bigire û di navbera kurdan de nêzîkatiyekê 
çêbildn û rewşeke bi vî awayî biafirînin û 
hevgirtinekê pêk bînin û li ser vê hişmendiyê 
bingeha ferasetek hevpar avabildn. Döger 
wiha pê de diçe: “Me hedefa ku Însiyatîfa 
Rewşenbîrên Kurd hem pênç parçeyê Kurdis- 
tanê û hem jî hemû kurdên li dîasporayê bigire 
nav xwe daniye pêşiya xwe. Di vê çarçoveyê 
de wê xebatên xwe li her derê di her warî de 
birêve bibe. Ji xwe ji bo di navbera kurdan de 
hevgirtin û feraseteke hevpar ava bike hewl 
dide.” Yusuf Ziya Döger amaje bi vê yekê dilce 
ku însiyatîf dema ku bingeha xebatên xwe pêk 
tîna, bi xebatek û komên amadekariyê li gor vê 
yekê li hemû parçeyên Kurdistan û disaporayê 
ava ldr. Döger destnîşan dike ku Însîyatîf jî 
bawer û hêvî dike ku hevgirtina kurdan ya di 
warên raman û ferasetê de ku ji hev veqetiyan 
e, ava bike. 


“Stenbol ji bo civînê cihê herî guncav bû” 

Ziya Döger di derbarê civîna Stenbol de 
diyar dike ku Însiyatîfa Rewşenbîrên Kurd 
deklerasyona xwe ya ewil li ser înternetê 
pêk anî û civîna xwe ya ewil li Kirgizîstanê 
pêkaniye. Döger wiha dibêje: “Civîna duyem li 
Belçîkayê hat lidarxistin. Ev herdu civîn zêde- 
tir bi armanca hevnasîn û danustandina fikr û 
ramanan bû. Civîna Stenbolê jî bi beşdariyeke 
berfireh û armanca diyarldrina ka wê li Bakûrê 
Kurdistanê bi feraseteke çawa bê xebitîn rû 
da.” 


Agirî Soran: Divê rewşenbîr ji bo kurdan 
çareseriyan bibîne û raveyî raya giştî bilce 
Endamê Komîteyê Agirî Soran, di derbarê 
avaldrina Înîsiyatîfê de dibêje ku ev însîyatîf 



Însiyatîfa Rewşenbîrên 
Kurd hewi dide ku di 
navbera rewşenbîrên 
kurd yên her çar par- 
çeyan û dîasporayê de 
danasîn û dazanînê 
xurt bike. Ji ber vê 
yekê [i ge[ek deveran 
konferans [i dar dixe 
û herî dawîjî 8’Gu- 
lanê bi beşdarbûna 
rewşenbîrên kurd [i 
Stenbo[ konferanseke [i 
dar xistibû. 


weld encama rewş û mercên Kurdistanê yên 
aloz û metirsî derketiye holê û ji ber vê rewşê 
weld konferans an ku kongreyek ne civiya 
ye ew hîna nikarin saziyeka berbidest bildn. 
Soran diyar dike ku ji bo avakirina însiyatîfê 
hewldanek heye û dibêje: “Hetanî niha bêhtir 
ji 200 kesê xwe berpirsiyar dibînin weld 
piştevan an jî beşdar navê xwe li jêr belavoka 
sazldrina vê înîsiyatîfê nivîsîne. Ev mirov li 
derdorê hindelc armancên sereke kom bûne. Ji 
ber jêdera van armancan rewşa Kurdistanê ye, 
berî hertiştî mebesta avaldrina vê înîsiyatîfê 
ew e dijî tevayî komkujî, êrîşên dirinde, nexş 
û fêlên li ser her çar parçeyên Kurdistanê yên 
leşkerî, siyasî û çandî înîsiyatîfekê rewşenbîrî 
bête avakirin.” 

Agirî Soran bal dikişîne ser rola rewşenbîrî 
ku Înîsiyatîfa Rewşenbîrên Kurd bi lezgînî bo 
azadî, serbestî û aramiya kurd û Kurdistanê 
hizir û çareseriyên pêwist bibîne û raveyî raya 
giştî û hêzên siyasî bike û axaftian xwe wiha 
didomîne: “Ji bo pêkanîna vêyekê, azadî, 
aramî û serbestiya kurd û Kurdistanê çi pêwist 
bike, weld yeldtiya hêz û gelê kurd, hizrê 
netewî yê hevbeş, yeldtiya siyasî, leşkerî û 
çandî înîsiyatîf dikare dewreke giring ya dîrokî 
bilîze. Herçend hêj konferans pêk nehatibe jî 
mirovên heta niha ketine nava vê hewldanê 
de li gorî armancên di belavokayekem de hatî 
raveldrin armancên giştî gihane hev. Lê belê 
di konferansa giştî ya avaldrina Înîsiyatîfa 
Rewşenbîrên Kurd de dê armanc yek bi yek û 
bi berfirehî bi biryara tevayî beşdaran ve bêne 
diyarldrin û bêne ragihandin.” 

“Bêhtir rewşenbîrên kurd li bajarên Tir- 
ldyê kom bûne” 


Soran, di derbarê civîna Stenbol de jî 
dibêje ku bêhtir rewşenbîrên kurd li bajarên 
Tirldyê kom bûne û wiha pê de diçe: “Vê gavê 
komîteyek heye ji bo birêvebirin û birêkxistina 
karên avakirinê. Ev komîte ne rêvebiriyek 
e, ji kesên dilxwaz pêk tê û herkes bi ked û 
renca xwe vê gavê beşdar dibe. Civînên têne 
lidarxistin ji ber mercên xirab yên rewşenbîrên 
kurd jî têde, weld parçebûn, dûrbûna ji hev 
û xeribiya li himber hev bête derbasldrin, 
weld dîtir jî şirove û gotûbêjên pêş konferansê 
bêne ldrin û di wateyekê de jî pêşî rewşenbîr 
li hev bicivin têne lidarxistin. Civîna Stenbolê 
jî civînek ji vana ye. Serkeftî derbas bûye, 
bêhtir rewşenbîrên bajarên Tirldyê kom bûne. 
Civîna Stenbolê ne civînayekem e, destpêkê 
14’ê Adara îsal li Kirgizistanê civînayekem pêk 
hat û serkeftî bihurî. 26’ê Adarê jî li Brukselê 
rewşenbîrên kurd kom bûn." 

“Armanca însiyatîfê parastina berjewendi- 
yêngelêkurde” 

Endamê Însiyatîfê Soran destnîşan dike 
ku ji her deverên Kurdistanê beşdarbûna 
rewşenbîrên kurd ji hê jî gelek kêm e û ji 
xwe mebesta civînan ew e ku herkes beşdar 
bibe û wiha axaftina xwe didomîne: “Mebest 
ew e rewşenbîrên kurd di nav xwe de hevdû 
binasin, hevdû bizanin, hevdû têbighêjin û 
bibin yek. Ji bo rê li pêş hemî têgihiştinên çewt 
bê girtin, ji bo her lcedkar û bîrewereld kurd 
karibe vîn û hêza xwe, derfet û hunerê xwe ji 
bo başbûna hel û mercên Kurdistanê bikar 
bîne civîn pêk tên. Ew çonayetî û potansiyela 
rewşenbîrên kurd yên heyî sedî sed jî hîna ne 
civiyaye. Di vî warî de ji bo ev karê giring û 
dîrold bigihêje her rewşenbîrekî û bi rengekî 


rast danasîn 
û dazanîna 

vê hewldanê bête kirin di serî de bar dikeve 
ser şanê medya kurdî. Ji ber ku ev hewldana 
avakirina Înîsiyatîfê beriya hertiştî azad e, tenê 
alîgirê berjewendiyê gelê kurd e, Bi hizrê xwe 
û çalaldyên xwe piştevaniya hemî hewldan 
û helwestên tekoşîna ji bo berjewendiyê 
kurd û Kurdistanê dike. Niha bi şev û roj ev 
komîta li hev civiyayî tevdigere û kar dike ku 
xwe bighîne hemî rewşenbîrên Kurdistanê û 
xwedan ldjan hizrî dibe bila bibe, xwedan kî- 
jan bawerî dibe bila bibe, xwedan ldjan bîrdozî 
dibe bila bibe ji bo beşdarbûna vê înîsiyatîfê 
em tevdigerin." 

Şahidin Şimşek: Em dixwazin peywendi- 
yên kurdan xurt bildn 

Endamê Komîteya Însiyatîfa Rewşenbîrên 
Kurd Şahidin Şimşek jî armanca vê komê 
radigihîne û dibêje ku armanca herî mezin ya 
komê filcra mîlî bi gel re parve bike û li mejûyê 
gel de fikra kurdewarî bicih bike: “ Em dixwa- 
zin hemû rewşenbîrên kurd di bin sîwaneld 
de bicih bin. Rêxistina Însiyatîfa Rewşenbîrên 
Kurd ne rêxistinekî siyasi ye û ne jî îdeolojîk e. 
Her rewşenbîrek dikare tê de cih bigre û fildr û 
ramanê xwe bîne ziman.” 

“Em dixwazin di navbera kurdan de 
pêwendiyan xurt bikin” 

Şimşek bal dildşîne ser rêveberiya însi- 
yatîfê û dibêje ku rêveberiya komê ne xurt e 
û bi hewl û pêşangiya sê û çar rewşenbîran 
ve dimeşe û ev kes civînan organîze dikin. 
Herwiha eşkere dike ku ku her çar parçeyên 
Kurdistan û dîasporayê rewşenbîr di nava 
vî komîteyê de cî digrin û wiha pê de diçe: 
“Hinek rexne ji bo vê rêxistinê hene. Pîvanên 
rewşenbîrî çi ye, çima hemû rewşenbîr 
negihêştine nav rêxistinê. Hewldana me ev e 
ku hemû rewşenbîr, nivîskar û aktîvîstên kurd 
beşadarî vê însiyatîfê bibin. Bi rastî a niha ji 
siyaseta Kurdistanê re du xetên mezin çêbûne. 
Yek Bakûr e û a din jî Başûrê Kurdistanê ye. 

Em dixwazin di navbera kurdan de pêwendî 
xurt bibin û hemû aliyan bînîn ser xeta mîlî. 

Lê di vî warî de çiqas em ê bibandor bin ev ne 
diyar e.” 

Civaknas Ezgi Yalçin: 

Baweriya xelkê Sûrê bi kesî nemaye 


Ercan Ekinci 


S ûra Amedê bi mehan di bin 

operasyon û qedexeyê de ma. Di 
encama van qedexe, şer, operasyon 
û dorpêçê de navçe wêran bû û zirareke 
mezin gihişt berhemên dîrokî, xanî û 
dikkanên navçeyê. Bi hezaran însanan cih 
û warên xwe terikandin. Di encama vî şerî 
de derûniya xelkê navçeyê bi taybet jin û 
zarok serobino bû. Bi armanca lêkolîn û ji 
holêrakirina travma û bandora şer a li ser 
jin û zarokên Sûrê, Kordînasyona Jinê ya 
Sûrê hat avakirin. Kordînator û civaknas 
Ezgi Yalçin ku ew bi xwe jî di nava vî kar 
û xabetê de ye ji BasNûçe yê re dibêje di 
jiyana niştecihên Sûrê de valahiyek û ne 
diyariyek peyda bûye. 

‘Xebatên me li ser trawmaya jin û 
zarolcan e’ 

Civaknas Ezgi Yalçm dibêje wan di 
Adarê de dest bi xebata xwe lciriye û bi 
taybet jî li ser tespîtkirina trawmaya jin 
û zarokan rawestiyan e. Yalçin radigi- 
hîne ku wan ji taxa iskenderpaşa ya Sûrê 
destpêkiriye û wiha didomîne: “Armanca 
xebatên me weke derûn û civakî hatiye 
destnîşankirin. Di serî de em lêkolîn 
dikin. Paşî jî me armanceke bi malbatan 
ku pêdiviya wan pê heye rûbirû hevdîti- 
nan pêk bînin, danî pêşiya xwe. Di koma 
me de civaknas, derûnnas û pisporên 
civakî cih digirin. Hemû saziyên jin ya 
girêdayî şaredariyê Amedê û hin jî saziyên 
sivîl di nav vê xebatê de cih digirin.“ 

‘Zarok nilcarin rakevin 

Yalçm desnîşan dike ku heta niha li 500 
malan geriyan e û ji nav wan malan de ji 
sedî 70 - 80 zarokan arîşeya raneketinê re 
rû bir û mane û wiha diaxive: “Di zarokan 
de fobiya derketina kolanan rû daye û 
naxwazin biçin dibistanan. Di nav jinan 
de jî streseke zêde heye. Ew malbatên ku 
em bi wan re hevdîtinan dilcin, dibêjin, ‘di 
dema şer de me gelelc tengezarî dikişand 
û em bifikar bûn. Dema me zarokên 
xwe dişand dibistanan, me endîşe dikir 
ku gelo wê êvarê vegerên malê. Ji ber bê 
ewlehiyê em nikarîbûn derkevin kolanan.’ 
Lê niha hewl didin ku bi serxweve bên.” 


holê. Ji ber ku dengê tang û top û şerê li 
Sûrê bandora xwe li ser hemû bajar lciriye. 
Hebûna hêzên ewlekariyê li ber derî û 
kolanên Sûrê de jî bandorake neyînî li ser 
gelê herêmê çêkiriye. Bûyera kuştina jina 
di nav mala xwe de, ku di encama lcetina 
guleyeke hawanê de jiyana xwe ji dest 
dabû, bandoreke pir xerab li ser derûniya 
jin û zarokên herêmê pêk anî. Em dikarin 
bêjin ku niştecihên herêmê bi vî derûniyê 
dijîn.” 

‘Şêniyên Sûrê baweriya xwe bi lcesî 
naynin 

Civaknas Yalçin radigihîne ku piştî 
lêkolîna wan ew bixwe jî di derbarê 
demografya Sûrê de bûye xwedî agahîyên 
zêdetir. Ezgi Yalçm wiha diaxive: “Piranî 
niştecihên ku îro li Sûrê dijîn ew lcesên ku 


berê gundên hatibûn şewitandin in. Jixwe 
dibêjin, ‘Berê gundên me şewitandin, 
zext li me kirin û me ki gundan derix- 
istin. Niha jî ev rewş li Sûrê diqewime.’ 

Ew malbatên ku em serdanên wan dilcin, 
nêrînên wan yên hevpar ev e; ‘Em êdî 
jixwe jî bawer nakim Berê digotin; ‘Çima 
şer anîn nav bajêr an jî çima ev cîwan 
hatin vir?’ Piştî ku îstîmlaqkirina Sûrê ket 
rojevê şêniyên herêmê ev tişt anîn ziman: 
‘Xwestin ku vira xera bilcin, vê rewşê jî 
kirin hincet. Em baweriya xwe bi tu aliyan 
naynin.’ Ji ber vê yekê rewşekê ne diyar di 
hola deye.” 

‘Cîrantiya li Sûrê tu derê 
Amedêtuneye , 

Yalçin baldikişîne li ser avahiyên 
navçeyê Sûrê û dibêje ku Sûr ji bo 


îstîmlaqkirinê herêmeke pêlcan nîne û 
şêniyên herêmê gelelc caran jî di derbarê 
îstîmlaqkirin an jî bandor û biryara îstîm- 
laqkirinê dipirsin û wiha didomîne: “Hîn 
kes hene dibêjin ji bilî îstîmlaqkirinê, ‘em 
kon velcin û jiyana xwe wisa bidomînin.’ 
Hîn kes jî bi awayekî cuda difikirin.” 

Xebatkara Kordînasyona Jinaya 
Sûrêdestnîşan dibêje ew kesên ji ber şerê 
ku bi mehan dewam kir bû koçî deverên 
cuda bûn, tînin ziman ku ew pêwendiyên 
cîrantiyên li Sûrê li wan deran nabînin û ji 
ber vêyelcê dîsa vegeriyane Sûrê. Herwiha 
Yalçm diyar dike ku li Sûrê piştevaniyekê 
ku tu derê Amedê yên din tuneye, heye 
û li her lcuçaya Sûrê li ber deriyan û di 
kuçeyan de mirov kom dibin û pêwendiyê 
cîrantiyê yê xurt didomînin. 

‘Ligel avahiyan ew rabûrî jî wenda bu 

Yalçin radigihîne, di serî de qedexeya 
derketina devre ya Sûrê yê cara yekem di 
nava gelê Sûrê de hesta tenêbûnê çêkiriye: 
“Piştî qedexeya derketina derve ku ji bo 
demeke dirêj hatibû ragihandin li ser gel 
bandoreke neyînî derixistiye holê. Ji ber 
vê yekê şêniyên Sûrê di serî de nasname 
û malên xwe wendakirine. Bifikrin li wir 
jiyanek û jîngehek hebû. Xera bû û çû. 
Ligel avahiyan ew raborî jî wenda bû. Ev 
jî bû sedema bênasnamebûnê. Dema dîs, 
vegeriyan tenê navê xwe, bi xwe re anîn. 

Ji ber fikarên zêde êdî nabêjin em man 
tenê, dibêjin raborî û nasname; 

‘Di lîstilcan de beşelc dibin gerîlla û 
beşelc dibin polîs’ 

Civaknas Ezgi Yalçin dibêje ku niha di 
nava wan mirovan de valahî û nediyari- 
yeke zêde heye ku taybet jî zarolc xwe 
aydê tu deran nabînin û balê dikişîne ser 
rewşa zarolc û jinên Sûrê û axaftina xwe 
wiha bi dawî dike: “Zarokekî ku hatibû 
saziya me, ji ber ku hewş û saziya me 
dişîbe mala wan naxwaze li vir biçe. Ji ber 
vê yekê em jî ji bo piştgiriya derûniya wî 
zarokê her roj tînin gel xwe. Avahiyek, 
malek û mekanek ev qas li ser derûniya 
zarokekî bandorê çêdike. Li zarokan de 
guherînek çêbûye. Di lîstikan de hinelc 
dibin gerîlla û hinelc dibin polîs. Ez balê 
dikişînim ser vê yekê ku di zarokan de 
pirsgirêka raneketinê, fobiya derketina 
derve rû daye û naxwazin biçin dibistan- 
an. Di siberojê de trajediyeke civakî benda 
me ye. Li nav wan zarokan de tundiyekî 
ne normal peyda bûye. Eger em îro pêşiya 
vê negirin, wê di pêşerojê de trawmayekî 
mezin derbikeve holê. Hêviya me ya 
mezin ew e ku di zarolc û jinan de nebe 
sedema bûyerên mezin û xwe kuştinê." 


“Hêzên ewlelcariyê bandoreke neyînî 
çêkiriye” 

Ezgi Yalçin di derbarê xebatên xwe jî 
de diyar dike ku armanca wan ya sereke 
ew e ku xwe bigîjînin malbatên ku li 
Sûrê hatibûn koçkirin. Pişt re wan xwe 
gihandiye malbatên din jî: “Me dît ku 
heman pirsgirêk li ser wan malbatên ku 
ne dibin qedexeyê dabûn jî, derketinê 

Weşangerên kurd: 


Nûjin li Duhokê xizmeta civakê dike 




■ 

Saziya Nûjîn yek ji 
saziyên civaka sivîi a 
Başûrê Kurdistanê ye 
ku ji saia 2003 e heta 
niha bi dehan projeyên 
cuda, xizmet gehandiye 
xeikê herêmê. Nûjîn bi 
projeyan “mafê mirovan” 
dike armanca xwe û 
hewi dide di civakê de 
hizra demokrasiyê pêş 
bixe. Bi demokratîk- 
kirina takekes û mai- 
batê, xizmetê ji bo 
demokratîkbûna civaka 
kurd bike. Nûjîn saziyek 
serbixwe, miroveyetî û 
xêrxwazî ye. 


Çinar Doskî 


N avenda Saziya Nûjîn li bajarê 

Duhokê yê Başûrê Kurdistanê ye. 

Li bajarê Hewlêr û Silêmaniyê jî 
baskên saziyê hene. Nûjîn yek ji saziya aktîf 
a herêma Behdînanê ye. Damezrêner û 
Rêveberê Giştî yê Saziya Nûjîn, Ebdal Nûrî 
Ebdal derbarê dîrok û armanca damez- 
randina Saziya Nûjîn de, bo BasNûçeyê 
re axivî. Ebdal got ku hilweşandina rejîma 
Baas li Iraqê, pêşketin û bûyerek gelek gir- 
ing bû ji bo gelên Iraqê û herwiha Herêma 
Kurdistanê. Rejîmek dîktator hatibû 
hilweşandin û civakek di bin xirbeya vê 
rejîmê de rizgar bibû. Lewra jî ji bo welat 
û civakê, qonaxek nû yê binyad danînê 
peyda bibû. Ebdal wiha dibêje: “Di Iraqa 
nû ya demokratîk û federal de, pêwîstî 
hebû ku tevgerên demokratîk, herwiha 
saziyên rêxistina sîvîlan jî hebin ku proseya 
demokratîkbûna civakê bi van mekanîz- 
mayan bikare bi tendurustî pêş de biçe. 
Saziyên sivîl di navbera civak û dewletê de 
weke qada sêyem in. Bi vê armancê pêwîstî 
bi damezrandina sazî, rêxistin û sendîkayên 
pişeyan ên weke yekîtiya karker, xwendekar, 
rewşenbîr, rojnamevan, pijîşk û esnafan û 
hwd hebû. Herwiha pêwîstî bi saziyên tay- 
bet û serbixwe jî hebû ku taybet bo karên 
civakî rabin.” 

Nûjîn di roja aştî ya cîhanê de hate 
damezrandin 

Ebdal Nûrî Ebdal diyar dike ku nêzîkê 30 
kesayetên rewşenbîrên ji Duhok, Hewlêr, 
Silêmaniyê, Kerkûk û Mûsilê ku di heman 
demî de damezrênerê Saziya Nûjîn bûn, 
kom bûn û ji bo lêkolîn û analîzkirina 
pirsgirêkên civakê komxebatek meşandin 
û dibêje: “Bi rastî avakirina saziyek wiha bo 
me welce berpirsiyariyek mirovane û erkek 
civakî bû. Di encama lêkolîn û nîqaşên 
3 rojan de, bi hizir û perspektîfek nû, bi 
armanca xizmetkirina demokratîkbûna 
civakê û perwerdeya civakê, weke pêwîstiya 
lezgîn biryara avakirina saziyek sivîl dan. 
Nûjîn li ser bingeh û pêwîstiyek wiha di 1 e 
îlona sala 2004 e, Roja Aştî ya Cîhanê de 
hate damezrandin û heman salê jî Weza- 
reta Navxwe ya RHK e, destûra fermî ya 
damezrandina Nûjînê pesend kir. Li gor 
nêrîna me, malbat û takekes, kakilê civakê 
ne. Ji ber vê yekê, hemû pirojeyên ji bo civ- 
akê divê ji takekes û malbatê destpê bikin. 
Armanca Nûjîn ew e ku bi rêya demokratîk 
kirina malbatê, xizmeta civakek sivîl û 
demokratîk bike. Nûjîn bi temamî saziyek 
serbixwe ye û ne li ser tu partî yan jî aliyekî 
siyasî ye. Nûjîn di heman demî de saziyek 
mirovperwer û xêrxwaziyê ye. Jiber vê yekê 
jî tu berjewendiyek kesî yan jî şexsî û rêx- 
istinî berçav nagre.” 

Nûjîn weke saziyek civaknasî kar dike 


Nûrî Ebdal di berdewamiya axaftina xwe 
de dide zanîn ku navenda sereke ya saziyê 
li bajarê Duhokê ye û li herdu bajarên 
Hewlêr û Silêmaniyê jî baskên wan hene 
û wiha dibêjê; “Armanca me ew bû ku em 
Nûjîn bikin rêxistinek sivîl yê hemû Iraq û 
Herêma Kurdistanê. Lê jiber rûdanên şer û 
tundiyê yên li bajarên din ên Iraqê û jiber 
ewlekariyê me nekarî baskên xwe berfereh 
bikin. Di çarçoveya herêma Behdînan de, 
saziya Nûjîn saziyek çalak û naskiriye ku 
eve 13 sal e, bi projeyên xwe xizmetê dike. 
Projeyên me bi giştî bilindkirina asta per- 
werdeya civakê, di nav de jî perwerdeya en- 
damên malbatê, bi taybet jî jinan û zarokan 
vedigre. Jiber ku di nav civakê de çîna herî 
zêde tê perçiqandin, jin in. Herwiha xeleka 
lawaz a civakê jî zarok in ku pêşxistina asta 
perwerdeya jinan û zarokan, dikare asta 
perwerdeya civakê jî pêş bixe. Herwiha 
Nûjîn hewl dide di nava endamên malbatê 
û herwiha di nava civakê de çand û kûltûra 
pêkvejiyan, gûftûgo, rêz û lihevtêgehiştinê 
jî pêş bixe.” 

Projeyên jin û zarokan 

Rêveberê Giştî yê Saziya Nûjîn behsa 
projeyên xwe yên berçav ên li Behdînan jî 
dike û dibêje ku yek ji wan projeyan jî ew 
bûye ku bikin biryar di roja gotara înê de li 
hemû mizgeftan behsa giringiya xwendin û 


ronahîbûna jinan bikin. Ebdal wiha dibêje: 
“Civaka me civakek oldar e. Lewma gotina 
rêber û berpirsên ayînî pir bi bandor e. Me 
bi vê armancî xwest ku rojekê di gotara 
înê de, li hemû mizgeftên Behdînan îmam 
an jî gotarbêj, behsa giringiya perwerde û 
xwendina jinan û herwiha rewşenbîriya 
jinan a nav civakê bike. Her çend, ji bo 
vê yekê em rastî nerazîbûnan hatin jî, di 
encam de nêzîkê 150 mizgeften me karî em 
bi vê armancê gotaran bidin xwendin. Di 
nava karên me de çêkirina cihên hilberîna 
aborî ya jinan jî hene ku ji bo jin bikarin 
bi awayek aktîf beşdarî jiyana aborî ya 
civakê bibin, kargehên taybet ên jinan pêş 
dixin. Em ji bo zarokan cihên taybet ên 
hevaltiya zarokan çêdikin. Niha li Herêma 
Behdînan herî kêm 20 kampên koçber û 
penaberan hene. Em li van kampan parkên 
lîstokan avadikin û pêdiviyên lîstokên wan 
dabîn dikin, li ser zarokên xwedan pêwîstî 
belav dikin. Saziyên biyanî û herwiha yên 
navneteweyî jî di vî xalî de alîkariyê didin 
me.” 

Nûjîn ji ezmûna saziyên navdewletî sûd 
werdigre 

Saziya Nûjîn di karên xwe de bi piştgiriya 
saziyên navdewletî dike û ji ezmûnên 
wan jî sûd û mifayê werdigre. Ebdal Nûrî 
Ebdal dibêje ku ji sala 2003 e heta niha bi 


hevkariya UNICEF, Court of Human Rights, 
USAID, British Council, SCF, ICSP, NDI û 
Asoda RI, 20 projeyên mezin cîbicî kirine 
û wiha berdewam dilce: “Ligel projeyên me 
yên ji bo jinan û zarokan, gelek projeyên 
me yên taybet bo wan kesên ku di civakê 
de tên paşguhxistin weke kêmendaman, 
kesên seqet hebû. Ji bo piştgiriya psîkolojîk 
û herwiha ya darayî ji bo kêmendaman, 
ev proje li Behdînan hatine cîbicî kirin. 
Herwiha ji bo pêşxistina kûltûra pêkve 
jiyana netewe û baweriyên cuda, pêşxistina 
asta xwendinê li gundên Başûrê Kurdistanê, 
proje hatin pêşxistin û kar bo wan hate 
kirin. Weke Saziya Nûjîn, mijarên weke rola 
ragihandinê di civakê de, pêwendiyên civak 
û hikûmetê, destûr û mafên welatiyan, 
projeyên tekoşîna li dijî gendeliyê, handan 
û parastina mafên hemû beşên civakê, 
yên kêmîneyan û yên tên paşguhxistin jî, 
dikevin nav çarçoveya nêrîn û karê me. Em 
di vê çarçoveyê de xebatên weke serdan û 
civînên malan, lêkolînên zanistî, semîner û 
korên perwerdeyê, belavkirina belavokan, 
amadekirina bernameyên televîzyon û 
radyoyê, nivîsandina gotaran jî dikin.” 

Nûjîn alîkariya penaberan jî dike 

Bi taybet piştî şerê li Sûriyê û Iraqê, 
hejmarek zêde yê koçber û penaberan rû li 
Herêma Kurdistanê kirin. Hejmarek zêde 
yê penaber û koçberan jî li Behdînan bicîh 
bûn. Lewma ji bo xizmetkirina wan jî Nûjîn 
projeyên xwe amade kir. Ebdal di vê mijarê 
de jî wiha dibêje: “Hatina koçber û penaber- 
an rûyê civaka Behdînan guhert. Bi taybet 
bajarek weke Duhokê ji şiyana xwe zêdetir 
penaber wergirtin. Du xal di vir de derdik- 
evin pêş. Yekem dabînkirina hemû pêdivi- 
yên penaberan. Duwemîn jî adaptekirina 
civakê ji vê rewşê re ku bikarin ji vê rewşê 
bi neyînî karîger nebin. Me bi derfetên xwe 
û herwiha bi alîkariya saziyên navdewletî 
yên penaberan, hewlda alîkariyê bigehînin 
kesên mexdûrê şer. Herwiha ji bo civaka Be- 
hdînan bikare bi başî van mexdûran himêz 
bike jî kar û çalakiyên me çêbûn.” 

Ebdal di dawiya axaftina xwe jî de diyar 
dike ku ji bo karê wan pêwîstî bi xebatkarên 
gehiştî û profesyonel û herwiha kesên 
xwebexş heye û wiha dibêje: “Weke desteya 
rêvebir em projeyan amade dikin. Bêgu- 
man di proseya nivîsandin, amadekirin û 
cîbicîkirina projeyan de pêwîstî bi xebat- 
karên gehiştî û profesyonel heye. Dikarim 
bêjim ku ezmûna karmendên Nûjîn di vî 
warî de gehiştiye astek baş. Weke din jî, ji 
bo pêkanîna projeyan pêwîstî bi xwebexşan 
heye. Di çarçoveya herêma Behdînan de 
zêdetirî 100 xwebexşên me hene û em hê 
jî kesan ji bo van karan perwerde dikin. Di 
demên pêkanîna projeyan de jî ew alîkarî 
didin me. Dikarim bêjim ku Nûjîn di hemû 
kar û xebatên xwe de gehiştiye encamên baş 
û navek baş bûye bo saziyên sivîl li Kurdis- 
tanê.” 

Zîlan Tîgrîs a 
hunermenda ermenîya 
Amedî dibêje pêkhateyên 
li Rojhilata Navîn tesîr 
li ser hunera wê jî 
kirine û ew bi zimanê 
pêkhateyên li herêmê 


rjAl FT»A A 

ZilanTigris: 


Awazê êşê di her zimanî de yek e 


Murat Özdemir 


L i ku derê şer hebe, li wê derê wêranî, 
kavilî, girî, êş û elem heye. Ev êş û 
keder carînan bi lorikan û carînan bi 
helbestan û carînan jî bi muzîkê xwe dide 
der û digihe herkesî. Muzîk bi aliyê xwe yê 
gerdûnî navgîna herî guncaw e ku derd û kul 
tîne ziman. Her çiqas muzîk gerdûnî be û 
sedê sed weke ya miletekê neyê jimartin jî, her 
civak û kesayet li gor çand, huner, jiyan û ser- 
pêhatiyên xwe taybetmendiyên xwe li awazan 
bar dikin û pirî caran bi awayekî xwezayî ev 
yek pêk tê. Yek ji van kesayetan jî ku bi rastî 
jî mirov nikare bike aîdê yek netewê û wisa 
binav bike, Zîlan Tîgrîs e ku bi zimanên kurdî, 
ermenkî, sûryanî, erebî, farisî, rûmî û îbranî 
distêre ye. Zîlan Tîgrîs li ser jiyan, serpêhatî, 
huner û pêşerojê pirsên me bersivand. Tîgrîs 
dibêje ku divê her tişt li ser rehên xwe şîn 
bibe. 

Hûn dikarin qala xwe bikin? Zîlan Tîgrîs 
kîye? 

Ez li Amedê hatin dinê. Min dibistana 
seretayî, navendî û zaningeh li Amedê xwend. 
Bapîrê min ji gundê Germilî. Navê wê yê er- 
menkî -Germorî ye û tê wateya sor - ji Elezîzê 
hatine Amedê. Bavê dayika min jî ji gundê 
Kur yê Çewligê ye ku niha navê wî gundê 
Dikme ye hatine û li vê herêmê bicih bûne. 
Dayika min ji Xarpetê ye û em hemû jî bi 
çanda misilman û kurdan mezin bûne. 

Çîroka te ya bi muzîkê re çawa destpê ldr? 

Ez bi strananên dayika xwe ku bi Eyşe Şanê 
re çêkirine mezin bûm. Di zaroktiya xwe de 
mewlûd xwendin e. Her wiha bi ez lorikên 
dapîra xwe ku ez paşê hîn bûm ku ermenkî 
ne, mezin bûm. Min sala 1989’an jî di Koroya 
Muzîka Gel de weke solîst û korîst dest bi 
xebata muzîkê kir û jiyana min a muzîkê jî bi 


profesyonel dest pê kir. 

Xuya dike ku fireçandiya vê erdnigarê 
bandor li ser muzîka we kiriye. Hûn di vê 
erdnigariyê de çi dibînin? 

Li erdnigariyeke ku gelek çand lê jiyane, 
helbet wê bandorê li hemû war û aliyên jiyanê civakek pirçandî de çêbike çi ne? 


wer 

Aw, 


lê rengê rondikên çavan heman e.“ Ez herî 
zêde şînê li gor dengê xwe dibînim ji ber 
ku mîratek heye ku min ji yên beriya xwe 
ergirtiye. 


antaj û dezawantajên ku mirov di 


bike, wê li muzîka mirov jî bike û dewlemend 
bike. Dema mirov di nava çandên cihê de 
mezin bû, nêrîn û dîtina mirov berfireh dibe. 
Aliyekî muzîkê yê ewqas bi bandor heye ku 
hemû civakên ji hev cuda li ser heman nêrînê 
tîne ba hev. Bes ku em bibînin û bizanin ku 
rast lê binêrin. Bêrî dejenerekirin bibêjin 
mafê Sezar ji Sezar re’ û bi awayekî dadwer 
tevbigerin. Ji bo mirov hînî çanda civakên ji 
hev cuda dibe, wan nas dike û dikare empatî 
pêk bîne, avantajekî mezin e. Lê ez nikarim 
bêyî vê gotina bavê xwe derbas bibim ku her 
tm digot, ‘Her gulek li ser şaxê xwe mezin 
dibe.’ Mirov qasî fêmkirina civaka ku di nav 
de dijî mirov e. Ez di her karê xwe de vê yekê li 
ber çav digirim û tevdigerim. 

Hûn dikarin bibêjin ku ‘ez êşên li vê 
erdnigariyê rû da ne bi muzîka xwe îfade 
dikim?’ 

Zimanê şînê jî û zimanê melodiyê jî di her 
zimanekê de heman e. Gotinek çermsoran 
wiha dibêje: “Dibe ku rengên me cuda bin, 


Her karê ku mirov dike ka çawa teştekê 
ji mirov dibe, tiştekê ji mirov re tîne. Dema 
min li vê erdnigariyê destbi muzîkê kir, min 
hiştina hişa muzîkeke paqij û dadwer ji xwe re 
kir rêgez. Hûn ewilî di nav wan şert û mercên 
de bi hînbûna çanda muzîkê ku herkes dizane 
û dike destbi kar dikin. Di elewîtiyê de 4 
der, 40 meqam’ heye. Ewilî hûn wê çanda 
ku civak dizane û pesend kiriye digirin nava 
jiyana xwe, paşê bi hînbûnê re nêrîna mirov 
digûhere. Ev jî bandorê li ser karê mirov dike. 
Niha jî rewş wiha ye. Lê dema ku we xwe bi 
awayekî rast îfade kir, rewş digûhere û hûn 
wek ê din tên dîtin. Wê çaxê jî bûyera ku em jê 
re dibêjin dezavantaj destpê dike û ez her tim 
xweşbîn im û reşbîn lê nanêrim. Wisa nebe 
ez bi pêşve naçim. Hunermendê ku herî zêde 
bandor li ser min kiriye jî Gomidas Vartabet 
e. Hunermendekî ermenî ye ku jiyana xwe 
hemû daye jiyanê. 

Hûn çanda muzîkê ya vê civak û axê çawa 
dibînin? 


i -» 


Ev erdnigarî xwedî çandeke dewlemend 
e. Ermen, kurd, suryan, keldanî xwedîtî li vê 
axê kirine. Ji her civakê awazek wergirtiye û bi 
awayekî ku hemû hestan bi hev re dide jiyan- 
din awazekî bihêz çêkiriye.Her çiqas naverok 
hinekî hatibe guhertin jî, di cih de nemaye 
û her tim bi pêşve çûye. Aliyekê wê yê bihêz 
û ku beralî dike heye. Helbestvanê îngîlîz 
yê navdar li ser muzîka bihêz vê yekê dibêje, 
“yên ku muzîka civakê çêdikin, ji yên yasayên 
civakê çêdikin bihêztir in.” Ango her muzîka 
ku rast û di cih de bê çêkirin wê ji bo herîkna 
xwe rêyekê bibine teqez. 

Heta niha çend albumên we derketin û tu 
projeyên we hene ji bo pêşerojê? 

Albumeke min a bi navê 1992IRO heye ku 
temama wê kurdî ye. Albumek min a bi navê 
1998 EDLE heye. Di vê erdnigariyê de stranên 
ku ez ewilî hîn bûm û min got stranên kurdî 
ne. Niha jî xebateke min ya albumê heye ji 
zimanên cuda pêk tê heye.Xebatên lêkolîn û 
berhevkirinê dikim. 

Ji bilî tembûrê hûn bi kîjan ensturmanên 
muzîkê bikar tînin? 

Ji xeynî tembûrê ez piyano û erbanê jî bikar 
tînim. 

Hûn bi salan di nava vî karê muzîkê de ne. 
Gelo çi pêşniyarên we ji kesên ku nû bi 
dest karê muzîkê dikin û yên pê eleqedar 
re hene? 

Pêşniyara min a herî girîng ji kesên ku wê 
ji nu ve dest bi karê muzîkê bikin ew e ku 
ji çavkaniyên rast sûd bistînin. Divê ji wan 
xebatên ku naveroka wan hatiye valakirin û 
hatine dejenerekirin xwedî dernekevin. Ji ber 
ku peywîra esas ya hunermendan ew e ku di 
navbera pêşeroj û paşerojê de pirekê ava bikin. 
Lê di dema ku vê peywîra xwe pêk tînin divê 
pozbilindiyê dûr bin û bi dadmend bin. Divê 
tevkariyê ji bişavtinê re nekin. 


















